Gouel ar Rouaned - Tiegezh Santez Anna\nD'ar 6 a viz Genver\n* Gouel ar Rouaned *\nDeuet omp eus ar sav-heol da azeuliñ ar roue.\nPa voe bet ganet Jezuz e Betlehem Youda, en amzer ar roue Herodez, setu ma teuas da Jeruzalem, Majed eus ar Sav-heol, ha lavarout a raent : «E pelec'h emañ roue ar Yuzevien a zo nevez-c'hanet? Rak gwelet hon eus e steredenn e tu ar Sav-heol, ha deuet omp da stouiñ dirazañ». O klevout kement-se e voe trubuilhet ar roue Herodez ha gantañ Jeruzalem a-bezh. Bodañ a reas an holl veleien vras ha Skribed ar bobl, hag e c'houlennas diganto e pelec'h e tlee ar Mesiaz bezañ ganet. Ar re-mañ a respontas dezhañ :\n«E Betlehem Youda, rak evel-henn eo bet skrivet gant ar profed: Ha te, Betlehem, douar Youda, n’out ket an disterañ e-touez kêrioù bras Youda, rak ac'hanout e teuio ur penn-rener hag a vo pastor va fobl, Israel». Herodez neuze, o vezañ galvet ar Vajed e kuzh, a c'houlennas diganto pe-da-vare resis e oa en em ziskouezet dezho ar steredenn. Hag o c’hasas da Vetlehem, en ur lavarout : «It, enklaskit pizh diwar-benn ar bugel, ha pa ho po e gavet, kemennit din en-dro, evit ma 'z in me ivez da stouiñ dirazañ». Goude bezañ klevet komzoù ar roue, ez ejont en hent. Ha setu ar steredenn o devoa gwelet e tu ar Sav-heol, a gerzhe dirazo betek ma teuas da chom a-sav, a-us d’al lec'h m’edo ar bugel. O welout ar steredenn e voent karget holl a levenez vras. Aet e-barzh an ti e kavjont ar bugel gant Mari e vamm, hag o kouezhañ d’an daoulin e stoujont dirazañ; hag o vezañ digoret o c'hasedigoù e kinnigjont dezhañ da brof, aour, ezañs ha mir. Met o vezañ ma oa bet kemennet dezho dre o c'housk, chom hep distreiñ da gaout Herodez, e tistrojont d’o bro dre un hent disheñvel.\n(meulgan gousperoù kentañ)\nIz. 60, 1-6\nSav, ha bez o lugerniñ, rak deuet eo da sklêrijenn\nHa paret eo warnout splannder an Aotrou,\nTra m'emañ an deñvalijenn o c'holeiñ an douar,\nHag an noz du ledet war ar pobloù.\nMet warnout-te e par an Aotrou,\nWarnout en em ziskouez e c'hloar,\nHag e kerzh ar broadoù war-zu da sklêrijenn\nHag ar rouaned etrezek splannder da c'houloù-deiz.\nSav da zaoulagad tro war dro, ha sell !\nAn holl en em vod evit dont davedout;\nDa vibien a erru a-ziabell\nHa da verc'hed a zo douget war an divrec'h.\nDa zremm o welout se a lugerno,\nDa galon a drido e barr al levenez,\nPa 'n em droio war-zu ennout pinvidigezhioù ar mor,\nPa zeuio davedout teñzorioù ar broadoù.\nKañvaled a vagadoù az koloio,\nDremedaled eus Madian hag eus Efa;\nHoll dud Bro-Saba a zeredo\nEn ur zegas ganto aour hag ezañs,\nEn ur ganañ meuleudioù an Aotrou.\neus Mazhev 2, 2\nRak gwelet hon eus e steredenn\ne tu ar Sav-heol, ha deuet omp da stouiñ dirazañ.\nPublié dans Epifaniezh, Gouelioù, Liderezh, Messe, Nedeleg, Nedeleg - Noël, Oferenn, Sainte Liturgie


(Adkaset eus Predeneg)\nAr broioù predenek er VIvet kantved.\nUn nevezc'her e oa predeneg pa voe implijet gant Arzel Even e 1962 da dreiñ an anv saoznek Brythonic, a zo brythoneg e kembraeg, brittonique e galleg, hag a zo « brezhoneg », ha netra ken. Savet eo bet evit ober ar c'hemm istorel etre « brezhoneg » kozh Enez Vreizh ha brezhoneg Breizh-Vihan, evel ma c'hallfed ijinañ un anv da ober ar c'hemm etre galleg ar Grennamzer hag ar galleg abaoe an Azginivelezh, a zo gerioù ijinet gant an istorourien ivez. Savet eo diwar ar ger Preden, deuet eus an anv kembraek Prydain, evel pa vije bet ur yezh hepken e Preden, ha Brezhoned hepken. Estreget Brezhoned a oa e Preden : Pikted, Skoted (Dál Riata) ha Saozon aodoù ar reter.\nAbalamour da se e vez kavet gwell gant lod ober gant an droienn yezhoù brezhonek(Daveoù a vank).\n↑ Implijet da skouer e-barzh Al Liamm: Léon Fleuriot, "Dihelloù nevez a-zivout an hengelteg hag an darempredoù etre predeneg ha kelteg an douar-bras" (brezhoneg gant Mark Kerrain) niv.241, Meurzh-Ebrel 1987.\n↑ Preden a gaver e Geriadur Vallée, pajenn 81, predeneg n'emañ ket.\nAdtapet diwar « https://br.wikipedia.org/w/index.php?title=Yezhoù_predenek&oldid=1734409 »\nDernière modification le 11 Gen 2017, à 10:00\nKemmoù diwezhañ degaset d'ar bajenn-mañ d'an 11 Gen 2017, da 10:00.


Pajenn:Morvan - Buez ar Zent, 1894.djvu/53 - Wikimammenn\nPajenn:Morvan - Buez ar Zent, 1894.djvu/53\na rekete, ha pa deuaz ar peoc’h, e tistroaz d’he gouent. Divezatoc’h ez eaz c’hoaz da Aleksandrii evit rei testeni dirak ann holl n’edo ket a du gant ann Arianed : ar re-ma o doa bet c’hoant da rei da gredi edo ar Zant a du gantho. Enn dro-ma e chounezaz eno eur maread paianed da feiz Jezuz-Krist.\nHor Zalver Jezuz-Krist en doa choazet sant Per evit ar Mean-diazez pe ar Mean-fount euz he Iliz. Roet en doa d’ezhan Alc’houeziou rouantelez ann Env ;\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/53&oldid=137748 »


Battlestar (lestr-egor ijinet) - Wikipedia\nBattlestar (lestr-egor ijinet)\nAl listri-egor brezel Battlestar a zo bigi diazez ar Flodad trevadennel e bed ar stirad skinwel Battlestar Galactica. Adkavet e vezont kement er filmoù ha stirad Battlestar Galactica, e Galactica 1980, hag er stirad adsavat e 2004 anvet Battlestar Galactica. An hini brudetañ anezho eo ar Battlestar Galactica.\nBattlestar Galactica (1978–1980)[kemmañ | kemmañ ar vammenn]\nAl listri-egor Battlestar zo bigi brezel diazez an 12 Trevadenn. Doare Douger-nijerezioù int, servij a reont kement evit tagañ hag evit difenn, hag implij nijerezioù brezel bliv. Ouzhpenn-se ez int savet evel Egorrederioù brezel, gant pezhioù kanol ha misiloù lies.\nAdtapet diwar « https://br.wikipedia.org/w/index.php?title=Battlestar_(lestr-egor_ijinet)&oldid=1846706 »\nKemmoù diwezhañ degaset d'ar bajenn-mañ d'an 23 Gwe 2019, da 16:30.


Nacionalistes d'Esquerra - Wikipedia\nNacionalistes d'Esquerra ("Broadelourion eus an Tu-Kleiz") a oa oanv ur c'hengevredad bet savet da geñver ar mouezhiadegoù gant disrannourion gatalan (ur rann eus ar PSAN, Bandera Roja, h.a.).\nNe oa bet tapet gante sez ebet e Parlamant Katalonia p'en em ginnigas evit ar wezh kentañ e 1980 o vezañ ma oa ur strollad disrannour all, ar Bloc'had an Tu-kleiz evit an Dishualded Broadel (BEAN, Bloc d'Esquerra d'Alliberament Nacional), war ar stern ivez d'ar c'houlz-se.\nE 1984 e voe savet ul listenn gante o-unan evit ar wezh diwezhañ met ne voe tapet sez ebet adarre.\nE 1985 en em unanas gant Kenemglev Broadelourion an Tu-kleiz (Entesa dels Nacionalistes d'Esquerra) hag un nebeud tud aet kuit nevez zo eus ERC met sevel a reas ur rann eus ar strollad a-enep an unvaniezh-se ha sevel a rejont Luskad an Tu-Kleiz Broadelour (Moviment d'Esquerra Nacionalista).\nAdtapet diwar « https://br.wikipedia.org/w/index.php?title=Nacionalistes_d%27Esquerra&oldid=1718029 »\nKemmoù diwezhañ degaset d'ar bajenn-mañ d'an 10 Gwe 2016, da 07:35.


Buhez ar Sent/1894/Nazer ha Sels - Wikimammenn\nBuhez ar Sent/1894/Nazer ha Sels\n◄ Samson Nazer ha Sels Martha ►\nE kement leac’h ma tremene e prezege ann Aviel, hag erruout a eure evelse e Milan. Eno e oue kroget ennhan dre urs ar gouarner, hag hema ne espernaz netra evit ober d’ezhan kinnig ezans d’ann idolou. Mes Nazer a jomaz bepred stard er feiz, hag ar gouarner, o velet n’oa ket evit dont a benn anezhan, a lavaraz he skourjeza betek ar goad hag he gas goudeze er meaz euz a gear.\nAr Zant a zride he galoun gant ar joa abalamour m’oa bet kavet din da c’houzanv eunn dra bennag evit Jezuz-Krist. Neuze e skoaz etrezek ar Frans ; rak Doue he-unan her galve da vont di. Hogen, enn eur gear euz ar vro-ze, eur vamm gristen a ginnigaz d’ezhan he mab, a ioa c’hoaz bihanik, enn eur lavaret : « — Me’m euz c’hoant ez afe hema da ober koumpagnunez d’ehoc’h ken na blijo gant Doue ho tigemeret ho taou enn he varadoz. »\nAr paotrik n’oa ket c’hoaz badezet. Nazer a roaz d’ezhan ar vadiziant hag hen hanvaz Sels. Heb dale e ouent taolet ho daou er prizoun, ha Selsik a oue bourrevet enn eur feson skrijuz, Mes treac’h e oue d’he vourrevien, ha n’en devoue ket aoun evit lavaret d’ar barner : « — Ann Doue a zervichann ho parno ive d’ho tro. »\nGoulskoude unan bennag a gountaz d’ann impalaer ar pez a rea Nazer e Frans. « — Ne ehane, eme ann diskuiller-ze, da redet ar vro enn eur ziskar ann idolou, hag enn eur ziskleria d’ann holl eo Jezuz-Krist ar guir Doue en deuz krouet ann env hag ann douar. Eur maread tud a grede anezhan abalamour d’ann nerz euz he gomzou hag abalamour d’ar miraklou a rea. »\nAnn impalaer a roaz urs raktal dagas ar Zant da Rom. Mes, kaer en devoue, ne c’hellaz morse, na dre bromesaou, na dre c’hourdrouzou, lakaat Nazer da adori ann doueou faoz, hag ar c’hristen kalounek a oue koundaonet erfin da veza beuzet er mor asambles gant ar paotrik Sels ; rak hema a ioa bet ato he goumpagnoun fidel abaoue m’oa badezet.\nHo daou eta e ouent stlapet divar eur vag e kreiz ar mor braz, pell dioc’h ann aod. Mes, d’ann ampoent ma\nsonje d’ho bourrevien oant dija maro, e ouent guelet, o\nAdtapet diwar « https://br.wikisource.org/w/index.php?title=Buhez_ar_Sent/1894/Nazer_ha_Sels&oldid=29078 »\nKemmoù diwezhañ degaset d'ar bajenn-mañ d'an 11 Kzu 2011, da 18:14.


Pajenn:Morvan - Buez ar Zent, 1894.djvu/290 - Wikimammenn\nPajenn:Morvan - Buez ar Zent, 1894.djvu/290\n22 a Ebrel\nann eil var ’nn ugent a viz ebrel\nSANT SOTER HA SANT KAIUS, PABED HA MERZERIEN\nSant Soter a ioa ganet e kear Fondi e rouantelez Napl, hag a oue hanvet da bap goude maro sant Aniset. Enn he amzer ez oa eur rummad heretiked nevez hag a ioa seul-danjerusoc’h m’o devoa doare da ren eur vue kalet ha pinijennuz. Tertullian, unan euz ar brasa sperejou a ioa neuze, a oue touellet gantho siouaz d’ezhan! Ann heretiked-se a lavare e tlie ar merc’hed ober lod euz a labour ar veleien enn iliz.\nEvit trouc’ha berr var ar poent-ma, sant Soter a zifennaz, ouz ar guerc’hezed santel zoken, kregi enn ezansouer epad ann offisou, ha touch ouz ar c’haliriou hag ouz al lien sakr a vez da dosta d’ezho.\nD’ar mare-ze, e oue great adarre goall vuez d’ar gristenien dre urs ann impalaer Mark-Aorel. Hogen, sant Soter en devoa eur guir galoun a dad evit ann holl dud fidel, ha ne esperne netra evit ho c’hrenvaat er feiz hag ho zikour enn ho ezommou. Pa gleve hano euz a eur re bennag hag a ioa reuzeudik ha truezuz ho stad, e poanie dioc’htu da zastum. muia ma c’helle a aluzennou da gas d’ezho, dreist holl mar d-oant bet lakeat er stad-se abalamour d’ho relijion; ha d’ar re a deue d’he gaout da Rom e rea bepred eunn digemer leun a vadelez hag a garantez.\nEtre daou, poblou gouez euz a gostez ann Hanter-Noz a bakaz Mark-Aorel hag he arme e kreiz koajou ha meneziou ar Bohem, hag a stankaz ann hent outho a bep tu. Ann impalaer hag he zoudarded a zonje dija oa great gantho; rak dare oant gant zec’hed ha ne c’hellent mont e nep leac’h da glask dour da eva. Mes etouez ar zoudarded ez oa eur maread kristenien. Ar re-ma en em strinkaz d’ann daoulin da bedi ann Aotrou Doue, ha kerkent e oue guelet koummoul teo o sevel enn oabl ha glao braz\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/290&oldid=137482 »


Pajenn:Perrot - Bue ar Zent.djvu/911 - Wikimammenn\nPajenn:Perrot - Bue ar Zent.djvu/911\nPempzekvet devez a viz Eost\nPardon ha pelerinaj Itron-Varia-Rostren\nEn miz kerdu, er blavez 1300, eur burzud bras a c’hoarvezas en kerig Rostren. En harz mogeriou he c’hastel-krenv, e oa eur voden roz goue hag a oa deut, neve oa, da dôl he glazur hag he bleun da viz kerdu, evel en kreiz miz mae.\nAn dud a estlamme ; ôtrone Rostren, o chom er c’hastel, a reas toullan endro d’ar blanten. Kavet a oe dindani eur penn gwerc’hez dero, hag an holl, ouz e welet, a stouas gant levenez ha doujans vras da zaludi Mari, Mamm Doue.\n’Boue pegoulz ha dre benôs en em gave eno ar skeuden-ze ? Den ne ouie ; marteze 400 vla oa, ’boue amzer an Normaned, pa renkas ar Vretoned tec’hel arôk an dud goue-ze, ’n eur gas gante, pe en eur guzan en douar, skeudennou ha relegou o zent. Bopred eo, Rostreniz, ha Kerneviz gante, a ziskouezas d’ezi joa vras hag a gasas hepdale a-bell bro brud Gwerc’hez ar « roz-drenen ».\nAr belerined a diredas eus Argoad hag Arvor, da chapel ar c’hastel, elec’h ma oa bet douget. Eur feunteun a oa strinket en harz ar bod roz ; etre ar chapel hag ar feunteun-ze, burzudou stank a c’hoarvezas hag a lakas mui-ouz-mui a brez war ar gristenien da zont da c’houlen skoazel an Itron-Varia.\nGwelet a oe, eus an eil kantved d’egile, prinsed ha sent o tont da zaoulinan diraki : an ôtrou sant Erwan, Charlez Bleiz, sant Visant Ferrier, Franseza Amboaz, an Tad Maner.\nChapel an ôtrou baron a Rostren a ’n em gavas souden re enk da rei digemer d’an holl belerined. Ar baron Per a zavas eun iliz, hag ouz an iliz eun ti chalonied, (27 a viz eost 1483). Nep lec’h en Breiz ne oe neuze kaeroc’h pelerinaj d’ar Werc’hez, gant hec’h iliz uhel, frank ha skedus, bet laket endro d’ezi ijin ha madou bras ; he chalonied, he noblans, rak ôtrone Rostren oa, kouls lavaret, ’n em westlet d’ezi korf ha kalon.\nHirie ne chom ken, eus oberou an amzer goz, nemeur a dra en tu-hont d’ar zonj ha d’an hano ; n’eus ken nemet ar garante hag an doujans, en kenver Mari, ar re-ze n’o deus ket koac’het.\nEr blavez 1793, pa renkas kuitât hec’h iliz ha tec’hel, eur\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/911&oldid=141231 »


Gireg - Wikipedia\nGireg a oa ur manac'h deuet eus Enez Vreizh pe eus Iwerzhon da Arvorig er VIIvet kantved. Un diskibl e vije bet da sant Tudal. Douaret en dije gant menec’h all war aod Treger. Bevet en dije goude se en ur manati bihan savet gantañ e Traou-Perroz, e Perroz-Gireg. Savet en dije ur manati e Lokireg hag unan e Lanneur ivez. Marvet e vije en ur geriadenn anvet Gireg e Ploubêr hervez lod, pe e Landerne hervez lod all, war-dro 547.\nNebeut a dra a ouzer diwar e benn. Hervez a gonter e vije bet abad, met ne weler ket meneg anezhañ er skridoù, na delwenn ebet anezhañ en ilizoù, a-raok an XIIvet kantved.\nChapel Sant C'hireg hag an orator dirazi\nMeur a anv-lec’h e kumun Perroz-Gireg zo stag outañ :\nur roc'h zo anvet Gwele Sant C'hireg, e-kichen Krec'h ar C'hamm ;\ndiv feunteun zo anvet Feunteun Sant C'hireg (an eil e Ploumanac'h hag eben e Traou-Perroz) ;\nwar an aod ez eus ur peulvan zo anvet Peulvan Sant C'hireg ;\nur chapel Sant C'hireg zo e Ploumanac'h hag orator Sant C'hireg en he c’hichen, war aod Sant C'hireg.\nE lec'hioù all e vez enoret Gireg ivez : e Lokireg (ur feunteun Sant C'hireg zo eno ivez), en ur chapel eus Louaneg hag en ur chapel eus Ploubêr.\nPedet e vez evit paerañ ar gorioù, evit ma c'hallfe ar vugale vihan mont o-unan hag evit ma c'hallfe ar merc’hed kavout ur gwaz.\nLidet e vez e zevezh gouel d’ar 17 a viz C'hwevrer, met e Perroz-Gireg e vez graet e bardon d’ar sul a-raok Yaou Bask hag e Lokireg e vez graet ar pardon da zeiz gouel sant Jakez d’ar 25 a viz Gouere.\nMarteze ez eo ar memes sant hag an hini anvet Gwerog, enoret e Bro-Leon, met n’eo ket sur .\n↑ B. Tanguy, Dictionnaire des noms de communes, trèves et paroisses du Finistère, Douarnenez, 1990, p. 121\nAdtapet diwar « https://br.wikipedia.org/w/index.php?title=Gireg&oldid=1758585 »\nKemmoù diwezhañ degaset d'ar bajenn-mañ d'an 2 Eos 2017, da 23:01.


Anna Leonowens (26 a viz Du 1831–19 a viz Genver 1915) a oa ur Saozez eus Indez, ur skrivagnerez, kelennerez, anavezet evel ur vaouez hag a gelennas saozneg e-pad pemp bloaz e lez roue Siam (Tailand a hiziv) e-kreiz an XIXvet kantved.\nEn 1862 e voe karget gant roue Siam, ar roue Mongkut (Rama IV), da gelenn saozneg da wragez ha bugale ha dreist-holl ar priñs Chulalongkorn, 11 vloaz neuze, a vo roue hag anvet neuze Rama V.\nE 1867 ec'h eas da Nova Scotia, da Ganada, da chom. Diazezañ a reas skol an arzoù (Nova Scotia College of Art and Design) eno. Mont a reas da v-Montréal en 1886. Eno e varvas en 1915 ha beziet e voe er cimetière Mont-Royal.\nEn 1943 e voe embannet ar romant Anna and the King of Siam gant ar romantourez stadunanat Margaret Landon , savet diwar skridoù Anna Leonowens. Diwar ar romant-se ez eus bet savet filmoù ha fentc'hoariganoù.\nAdtapet diwar « https://br.wikipedia.org/w/index.php?title=Anna_Leonowens&oldid=1856998 »\nKemmoù diwezhañ degaset d'ar bajenn-mañ d'an 18 Du 2019, da 17:00.


Ramón Cabrera y Griñó - Wikipedia\nRamón Cabrera y Griñó (Tortosa, 1806 – Wentworth, Virginia Water, Surrey, Bro-Saoz 1877) a oa ur c'hont spagnol hag ur jeneral er brezel carlista en XIXvet kantved. E penn armeoù ar garlourien e tolead ar Maestrat e oa e-pad brezel kentañ ar garlourien hag e penn an armeoù e Katalonia e-pad an eil brezel. E fin ar brezelioù ez eas a-du gant Alfonso XII.\n4 Kentañ brezel ar garlouriezh\nAr garlouriezh a oa un emsav ganet goude marv ar roue Fernando VII, hag a glaske lakaat e vreur Carlos da roue, e-lec'h e verc'h Isabel II. Gwelet eo ivez etre ar stourm etre dalc'hidi ar renad kozh, ar garlourien harpet gant an Iliz katolik, ha difennerien ar Gapitalouriezh o kreskiñ.\nMab e oa da José Cabrera, marc'hadour ha perc'henn ur vag a 25 tonell e Tortosa, en aber ar stêr Ebro, a varvas pa oa 5 bloaz. E vugaleaj a dremenas o c'hoari war lez ar stêr hag e straedoù Tortosa gant ar vugale all. Pa voe bras e fellas d'he mamm ez aje da veleg. Evit-se e voe lakaet da gloareg, pe farnulo, e ti ur chaloni eus an iliz-veur anvet don Vincente Presivia : Ramon a laboure evel mevel en ti, hag en eskemm en deveze kentelioù latin.\nNe blijas ket ar vuhez-se dezhañ : lezirek, disent, tabuter, divergont, dichek e veze, un tronero (lampon), ha pa c'houlennas bout anvet da veleg e voe nac'het e c'houlenn gant eskob Tortosa, Víctor Damián Sáez, bet ministr d'ar roue Fernando VII. En 1825 en devoe da hêrezh ul leve-iliz.\nSetu eñ hep ti nag aoz da bevar-bloaz warn-ugent, pa glevas keloù eus marv ar roue Fernando VII. Eizhtez goude, da hanter Here 1833, e voe diskuliet un irienn a-enep ar rouanez nevez Isabel II, ha Cabrera e-touez an iriennerien. Ar jeneral Berton, gouarnour kêr, a c'houlennas proseziñ ; ar vikel-vras don Mateo Sanpons a savas ar skrid-tamall. Dont a reas Ramon a-benn da dec'hel d'ar menezioù. Eno e klevas edo kreñvlec'h Morella o paouez bezañ kemeret gant an emsavidi eus kostezenn ar garlouriezh, hag eñ di da soudardiñ.\nRamon Cabrera e-pad ar c'hentañ brezel.\nKentañ brezel ar garlouriezhAozañ\nMamm Cabrera, Maria Griñó, fuzuilhet e 1836.\nE-pad Kentañ brezel ar garlouriezh (1833–1839) e tiskouezas bezañ un den kriz. Lakaat a reas fuzuilhañ prizonidi en devoa prometet lezel en buhez, tangwallañ a reas tier tud ha ne oant ket o vrezeliñ.\nKemeret e voe e vamm gant jeneraled ar rouanez, ha Cabrera a fuzuilhas maered hag ofiserien. Ar jeneral Agustín Nogueras a lakeas fuzuilhañ mamm Cabrera. Ha Cabrera neuze da brometiñ lakaat ar gwad da ruilhal e Katalonia, ken e voe lesanvet Tigr ar Maestrazgo. Fuzuilhañ a reas 1110 prizoniad brezel, 100 offiser, ha tud disoudard e-leizh, en o zouez gwragez pevar den a-du gant ar rouanez Isabel II, da zialiñ e vamm.\nAdtapet diwar « https://br.wikipedia.org/w/index.php?title=Ramón_Cabrera_y_Griñó&oldid=1961476 »\nKemm diwezhañ d'an 17 C'hwe 2022 da 07:30\nKemmoù diwezhañ degaset d'ar bajenn-mañ d'an 17 C'hwe 2022, da 07:30.


Colosenses 3 CCO - Jo̱ co̱ˈ ˈnʉ́ˈˋ lafaˈ - Bible Gateway\nColosenses 3 Chinanteco de Comaltepec (CCO)\n3 Jo̱ co̱ˈ ˈnʉ́ˈˋ lafaˈ nɨcají̱bˈˊtú̱u̱ˈ co̱lɨɨng˜ có̱o̱ˈ˜ Dseaˋ Jmáangˉ, jo̱baˈ ˈnéˉ jméeˆnaˈ e ɨˊ óoˊnaˈ jí̱i̱ˈ˜ caniingˉ e sɨséeˆ quíiˉnaˈ fɨˊ lɨ˜ guiʉ́ˉ fɨˊ lɨ˜ guiing˜ Dseaˋ Jmáangˉ lɨ́ˈˆ lɨˊ dséeˊ cáangˋ Tiquiáˈrˆ Fidiéeˇ fɨˊ ñifɨ́ˉ quiáˈrˉ. 2 Jo̱ íiˋ óoˊnaˈ lají̱i̱ˈ˜ e sɨséeˆ quiáˈˉ Fidiéeˇ fɨˊ ñifɨ́ˉ, jo̱ jaˋ ɨ́ˆ óoˊnaˈ jí̱i̱ˈ˜ cuaiñ˜ quiáˈˉ fɨˊ jmɨgüíˋ la. 3 Co̱ˈ lɨ́ɨˊ lafaˈ nɨcajúmˉbaˈ, jo̱baˈ lana Fidiéeˇ nɨcajmɨtar˜ óoˊnaˈ e nɨlɨ́ɨngˊnaˈ dseaˋ ˈmɨ́ɨngˉ laˈeáangˊ có̱o̱ˈ˜ Dseaˋ Jmáangˉ. 4 Jo̱ jí̱i̱ˈ˜ Dseaˋ Jmáamˉbingˈ cuøˈˊ ˈnʉ́ˈˋ e nɨlɨ́ɨngˊnaˈ dseaˋ ˈmɨ́ɨngˉ, jo̱guɨ mɨ˜ nijmijnéngˋtu̱ ˈñiaˈrˊ jee˜ jneaa˜aaˈ fɨˊ jmɨgüíˋ la, jo̱baˈ ˈnʉ́ˈˋ nijnéngˋnaˈ co̱lɨɨng˜ có̱o̱ˈr˜ jee˜ jaléˈˋ e niingˉ ˈgøngˈˊ quiáˈrˉ.\n5 Jo̱baˈ jmeeˉbaˈ e niˈíimˉ jaléˈˋ e ˈlɨˈˆ e quiʉˈˊ ta˜ quíiˉnaˈ fɨˊ jmɨgüíˋ la: faˈ mɨ˜ ˈléeˊ dseaˋ e güɨɨiñˋ có̱o̱ˈ˜ dseañʉˈˋ o̱si dseamɨ́ˋ i̱ o̱ˈ quiáˈrˉ, o̱si jaléˈˋguɨ e ˈlɨˈˆ e jiéˈˋ e jmooˋnaˈ có̱o̱ˈ˜ ngúuˊ táangˋnaˈ, o̱si jmitíˆnaˈ jaléˈˋ e iing˜ ngúuˊ táangˋnaˈ, o̱si ɨˊ áaˊnaˈ e jméeˆnaˈ jmangˈˉ e ˈlɨˈˆ, o̱si suungˋnaˈ lɨ́ˈˆ doñiˊ eeˋ e jaˋ catɨ́ɨngˉnaˈ, co̱ˈ e na lɨ́ɨˊ lafaˈ e jmiféngˈˊ dseaˋ diée˜ i̱ o̱ˈ jáˈˉ. 6 Jo̱ co̱ˈ jmóobˋ dseaˋ jaléˈˋ e na, jo̱baˈ iihuɨ́ɨˊ eáamˊ nicuǿˈˉ Fidiéeˇ jaléngˈˋ i̱ dseaˋ laˈíˋ i̱ jaˋ nʉ́ʉˈ˜ júuˆ quiáˈrˉ. 7 Jo̱guɨ ˈnʉ́ˈˋ, lajo̱b lamɨ˜ seengˋnaˈ e jmooˋnaˈ jaléˈˋ e ˈlɨˈˆ na. 8 Dsʉˈ lana ˈnéˉ tʉ́ˆbaˈ jaléˈˋ e na: faˈ mɨ˜ lɨguíingˉnaˈ, o̱si mɨ˜ ˈníˈˋ óoˊnaˈ, o̱si mɨ˜ jmooˋnaˈ jaléˈˋ e ˈlɨˈˆ, o̱si mɨ˜ fóˈˋnaˈ gaˋ uii˜ quiáˈˉ jaléngˈˋ dseaˋ rúngˈˋnaˈ, o̱si mɨ˜ fóˈˋnaˈ jaléˈˋ júuˆ e ˈlɨˈˆ e jiéˈˋguɨ é. 9 Jo̱guɨ jaˋ fɨˈˊ rúngˈˋnaˈ júuˆ e o̱ˈ jáˈˉ, dsʉco̱ˈ lana nɨcatʉ́ʉˊbaˈ e lamɨ˜ jmooˋnaˈ e eáangˊ beáangˈ˜ dseeˉ yaang˜naˈ có̱o̱ˈ˜ jaléˈˋ e gaˋ e nɨcasiˈˊ nifɨˊ quíiˉnaˈ lamɨ˜ jéengˊguɨ do. 10 Jo̱baˈ lana dseaˋ ˈmɨ́ɨngˉ nɨlɨ́ɨngˊnaˈ, jo̱ Fidiéebˇ dseaˋ jmóoˋ e nilɨˈmɨ́ɨngˉguɨˈ e laco̱ˈ niˈeeˉnaˈ laco̱ˈguɨ la éeˋ dseaˋ do, jo̱ lajo̱baˈ nilɨcuíingˋguɨˈ dseaˋ do dseángˈˉ laco̱ˈ sɨˈíˆ. 11 Jo̱ jaˋ e lɨngɨɨˉ fɨˊ quiniˇ Fidiéeˇ su lɨ́ɨngˊnaˈ dseaˋ Israel o̱si jaˋ lɨ́ɨngˊnaˈ lajo̱ é, o̱si tó̱o̱ˋ e li˜ fɨˊ ngúuˊ táangˋnaˈ o̱si jaˋ tó̱o̱ˋ é, o̱si lɨ́ɨngˊnaˈ dseaˋ i̱ jalíingˉ tɨˊ lɨ˜ huí̱i̱ˉ o̱si i̱ neáangˊ tɨˊ lɨ˜ huí̱i̱ˉ lɨ˜ jiéˈˋguɨ é, o̱si lɨ́ɨngˊnaˈ dseaˋ sɨˈnɨɨngˇ o̱si fii˜ i̱ quiʉˈˊ ta˜ é. Co̱ˈ lají̱i̱ˈ˜ Dseaˋ Jmáamˉbingˈ niingˉguɨ jee˜ lajaléˈˋ có̱o̱ˈ˜ jee˜ lajaléngˈˋ, jo̱guɨ íˋbre seeiñˋ cøøngˋ có̱o̱ˈ˜ jaléngˈˋ dseaˋ quiáˈrˉ cajo̱.\n12 Jo̱ Fidiéeˇ eáamˊ ˈneáaiñˋ ˈnʉ́ˈˋ, jo̱guɨ nɨcaguíñˈˋ ˈnʉ́ˈˋ e laco̱ˈ nilíingˉnaˈ dseaˋ quiáˈrˉ. Jo̱baˈ güɨlɨseemˋbaˈ e jmooˋbaˈ fɨˈˋ lɨ́ɨngˉ rúngˈˋnaˈ, jo̱guɨ e guiúngˉnaˈ có̱o̱ˈ˜ dseaˋ rúngˈˋnaˈ, jo̱guɨ e jaˋ jmɨcǿøngˈˇ yaang˜naˈ jee˜ dseaˋ rúngˈˋnaˈ, jo̱guɨ e eeˉbaˈ guiʉ́ˉ có̱o̱ˈ˜ jaléngˈˋ dseaˋ rúngˈˋnaˈ, jo̱guɨ e jméeˆnaˈ féngˈˊ áaˊnaˈ uii˜ quiáˈˉ rúngˈˋnaˈ cajo̱. 13 Jmeeˉbaˈ féngˈˊ óoˊnaˈ quiáˈˉ dseaˋ rúngˈˋnaˈ, jo̱guɨ íingˊnaˈ dseeˉ quiáˈˉ rúngˈˋnaˈ mɨ˜ eeˋgo̱ ˈléerˊ quíiˉnaˈ. Jo̱ laco̱ˈguɨ Dseaˋ Jmáangˉ caˈíimˉbre dseeˉ quíiˉnaˈ, jo̱baˈ lajo̱b ˈnéˉ jméeˆ ˈnʉ́ˈˋ, ˈnéˉ íim˜baˈ dseeˉ quiáˈˉ jaléngˈˋ dseaˋ rúngˈˋnaˈ. 14 Dsʉˈ e nifɨˊguɨ quiáˈˉ jaléˈˋ e la e røøbˋ ˈnéˉ nijmiˈneáangˋ rúngˈˋnaˈ lajeeˇ laˈóˈˋ yaang˜naˈ, co̱ˈ lajo̱baˈ nilɨseengˋnaˈ cøøngˋ dseángˈˉ laco̱ˈ sɨˈíˆ. 15 Jo̱ co̱ˈ Dseaˋ Jmáamˉbingˈ cuøˈˊ ˈnʉ́ˈˋ e seengˋnaˈ juguiʉ́ˉ júuˆ røøˋ, ˈnʉ́ˈˋ dseaˋ lɨ́ɨngˊnaˈ dseaˋ quiáˈrˉ, jo̱baˈ seemˋbɨˈ laˈeáangˊ có̱o̱ˈ˜ e juguiʉ́ˉ júuˆ røøˋ do, co̱ˈ uíiˈ˜ lajo̱baˈ catǿˈˉ Fidiéeˇ ˈnʉ́ˈˋ e nilíingˉnaˈ lafaˈ co̱o̱bˋ ngúuˊ táangˋnaˈ laˈóˈˋ ˈnʉ́ˈˋ. Jo̱ cuǿøˈ˜baˈ Fidiéeˇ guiˈmáangˈˇ có̱o̱ˈ˜ lajaléˈˋ e jmóorˋ có̱o̱ˈ˜ ˈnʉ́ˈˋ.\n16 Jo̱ ˈnéˉ quie̱ˊbɨ nifɨˊ quíiˉnaˈ júuˆ quiáˈˉ Dseaˋ Jmáangˉ. Jo̱guɨ éeˈ˜ rúngˈˋnaˈ jo̱guɨ cuǿøˈ˜ bíˋ rúngˈˋnaˈ có̱o̱ˈ˜ jaléˈˋ júuˆ niguoˈˆ e nɨñíˆnaˈ. Jo̱guɨ cuǿøˈ˜baˈ guiˈmáangˈˇ Fidiéeˇ e øˊnaˈ júuˆ e to̱o̱˜ fɨˊ ni˜ jiˋ salmos có̱o̱ˈ˜guɨ jaléˈˋguɨ júuˆ e øˊ dseaˋ quiáˈˉ Fidiéeˇ có̱o̱ˈ˜guɨ jaléˈˋ júuˆ e cuøˊ Jmɨguíˋ quiáˈˉ Fidiéeˇ cajo̱.\n17 Jo̱guɨ jaléˈˋ e jmooˋnaˈ jo̱guɨ jaléˈˋ e fóˈˋnaˈ, jmeeˉbaˈ laˈeáangˊ có̱o̱ˈ˜ júuˆ quiáˈˉ Dseaˋ Jmáangˉ e cuøˈˊnaˈ guiˈmáangˈˇ Tiquíˆiiˈ Fidiéeˇ laˈeáangˊ có̱o̱ˈ˜ Fíiˋnaaˈ Dseaˋ Jmáangˉ.\nJial ˈnéˉ seengˋ dseaˋ quiáˈˉ Dseaˋ Jmáangˉ jee˜ laˈóˈˋ rúiñˈˋ\n18 Jo̱guɨ ˈnʉ́ˈˋ, jaléngˈˋ dseamɨ́ˋ, jmɨˈgooˋbaˈ jaléngˈˋ dseañʉˈˋ quíiˉnaˈ, co̱ˈ lajo̱b catɨ́ɨngˉ e jmóoˋ dseaˋ quiáˈˉ Dseaˋ Jmáangˉ. 19 Jo̱guɨ jaléngˈˋ ˈnʉ́ˈˋ, dseañungˈˋnaˈ, jmiˈneáangˋnaˈ dseamɨ́ˋ quíiˉnaˈ, jo̱guɨ jaˋ jmooˋnaˈ ta˜ jɨ́ɨngˋ có̱o̱ˈr˜.\n20 Jo̱guɨ jaléngˈˋ ˈnʉ́ˈˋ, jiuung˜, nʉ́ʉˈ˜baˈ jaléˈˋ ta˜ quiʉˈˊ tiquíiˆ niquíiˆnaˈ, co̱ˈ lajo̱baˈ e iáangˋ dsíiˊ Dseaˋ Jmáangˉ. 21 Jo̱guɨ jaléngˈˋ ˈnʉ́ˈˋ, dseaˋ lɨ́ɨngˊnaˈ sejmiiˋ, jaˋ jmooˋnaˈ e nilɨguíingˉ jiuung˜ quíiˉnaˈ, jo̱ lajo̱baˈ jaˋ nilɨtúngˉ dsíirˊ có̱o̱ˈ˜ jaléˈˋ e ˈnéˉ jmérˉ.\n22 Jo̱guɨ jaléngˈˋ ˈnʉ́ˈˋ, dseaˋ i̱ jmóoˋ ta˜ e jaˋ eeˋ ˈléengˈ˜, jmeeˉbaˈ nʉ́ʉˈ˜naˈ jaléˈˋ ta˜ quiʉˈˊ fii˜ quíiˉnaˈ fɨˊ jmɨgüíˋ la; dsʉˈ o̱ˈ jí̱i̱ˈ˜ mɨ˜ nírˋ ˈnéˉ cuǿˈˆ áaˊnaˈ e laco̱ˈ nijmiguiúngˉ yaang˜naˈ fɨˊ quinirˇ, co̱ˈ e ngocángˋ óoˊbaˈ ˈnéˉ jméeˆnaˈ e jmɨˈgooˋnaˈ Fidiéeˇ. 23 Jo̱ lajaléˈˋ e jmooˋnaˈ, ˈnéˉ jméeˆnaˈ e ngocángˋ óoˊbaˈ lɨ́ˈˆ laco̱ˈ quiáˈˉ ˈñiabˈˊ Fidiéeˇ e jmooˋnaˈ e jo̱, jo̱ o̱ˈ laco̱ˈ mɨ˜ jmooˋnaˈ lají̱i̱ˈ˜ e iing˜ dseaˋ jmɨgüíˋ. 24 Co̱ˈ nɨñíbˆ ˈnʉ́ˈˋ e seabˋ guiéeˆ quíiˉnaˈ e catɨ́ɨngˉnaˈ fɨˊ jmɨgüíˋ co̱o̱ˋ e nicuǿˈˉ Fidiéeˇ ˈnʉ́ˈˋ. Dsʉco̱ˈ jaléngˈˋ ˈnʉ́ˈˋ jmooˋbaˈ lají̱i̱ˈ˜ e iing˜ Dseaˋ Jmáangˉ, jo̱guɨ íbˋ dseángˈˉ i̱ lɨ́ɨngˊ Fii˜ quíiˉnaˈ cajo̱. 25 Dsʉˈ i̱ dseaˋguɨ i̱ jmóoˋ gaˋ, jo̱baˈ Fidiéeˇ nicuǿˈrˉ iihuɨ́ɨˊ i̱ dseaˋ íˋ quiáˈˉ lají̱i̱ˈ˜ e gaˋ e jmóoiñˈˋ do, co̱ˈ jaˋ jmɨngɨ́ɨˋ Fidiéeˇ e˜ lɨ́ɨngˊ dseaˋ lajaangˋ lajaaiñˋ, co̱ˈ røøbˋ niquidsirˊ íˈˋ quiáˈˉ lají̱i̱ˈ˜ dseeˉ seaˋ quiáˈˉ dseaˋ mɨ˜ nitɨ́ˉ íˈˋ lajo̱.


Pajenn:Morvan - Buez ar Zent, 1894.djvu/881 - Wikimammenn\nPajenn:Morvan - Buez ar Zent, 1894.djvu/881\n28 a Gerzu\ngouel ann innosanted santel\nann Aotrou Doue, hag ar gourc’hemenn-ze a zo aoualc’h mar bez heuliet mad. » Mervel a eure e peoc’h er bloaz 100 goude donedigez hor Zalver, hag he gorf a oue enterret var eur menez e kichen kear Ephez.\nSant Iann en devoue ann eur da harpa he benn var boull galoun Jezuz epad ar goan diveza a reaz hor Zalver gant he ebestel. C’houi a c’hell, pa girit, ha pa ve bemdez e ve, lakaat Jezuz da ziskenn enn ho kaloun dre ar gommunion ; rak-se, pa girit, c’houi a c’hell beza eurusoc’h c’hoaz eged ann abostol sant Iann.\nann eizved var ’nn ugent a viz kerzu\nGoude m’oa ganet hor Zalver Jezuz-Krist e Bethleem, enn amzer ar roue Herodes, prinsed euz a gostez ar Zao-Heol a erruaz eunn devez e Jerusalem enn eur lavaret : « — E pe leac’h ema ar roue a zo nevez ganet d’ar Iuzevien ? Rak guelet on euz he steredenn e kostez ar Zao-Heol, ha raktal oump deuet d’he adori. »\nO veza klevet menek a gement-se, ar roue Herodes a oue nec’het-braz : aoun en doa na vije diskaret divar he dron gant ar roue nevez ganet a ioa hano anezhan, ha kerkent e sonjaz en em zizober euz ar c’hrouadur-ze. Goulskoude ne ziskouezaz da zen ar pez a ioa enn he spered. Er c’hountrol eo, ober a reaz ann neuz da gaout c’hoant da vont ive da adori ar bugel a glaske ar brinsed divroad. Kas a eure eta dre guz kemennadurez d’ar re-ma da zont d’he balez, ha neuze e lavaraz d’ezho : « — It ha klaskit mad ar bugel-ze, ha p’o pezo he gavet, digasit kelou d’inn evit ma’z inn ive d’he adori. » Mes, goude beza adoret ar Mabik Jezuz e Bethleem, ann tri roue euz ar Zao-Heol a zistroaz d’ar gear dre eunn hent all ; rak difenn o doa bet, a berz Doue, da vont mui da gaout Herodes.\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/881&oldid=138135 »


Levr Youdith - Howling Pixel\nLevr Youdith a zo unan eus levrioù an Testamant Kentañ erruet betek ennomp dre droidigezh ar Seikont. Unan eus al levrioù eilkanonel eo eta.\nKontañ a ra istor Youdith, un intañvez yaouank eus kêr vBaituloua hag a zeuas a-benn da lazhañ Olofern, penngadour arme roue an Asirianed goude bezañ e hoalet. Dieubet he deus he c'hêr a oa dindan seziz.\nOber a ra aozerien troidigezh An Tour-Tan ar goulenn-mañ :\nDaoust hag un diazez istorel bennak he deus an danevell-mañ ? ... A c'hell kaout, met ar pouezusañ evit ar skrivagner sakr n'eo ket taolennañ an istor, hogen reiñ ur stern gwirheñvel d'e daolenn, ha diskouez ur wech ouzhpenn, emañ an Aotroù, e pep degouezh, oc'h eveshaat ouzh e bobl hag oc'h amprouiñ he fealded a-dreuz an darvoudoù kalet a zeu da waskañ anezhi. \n↑ Troidigezh An Tour-Tan , levrenn 5, 1986, p 29\nJudit zo un anv-badez a orin hebreek, roet er relijion protestant, hag a zeu eus an Testamant Kozh.\nNevi'im (hebraeg: נביאים, "profeded"), pe Levrioù ar Brofeded, a vez graet eus eil lodenn an Tanac'h, pe Bibl Hebraek, Bibl Yuzevien Palestina, bet skrivet en hebraeg pe en arameeg. .\nDiv pe deir lodenn a gaver enno :\nNevi'im richonim (נביאים ראשונים) - ar Brofeded kentañ:\nYehochoua [יהושע] en hebraeg - Jozue e brezhoneg\nChoftim [שופטים] - Barnerien\nChmou'el [שמואל] - Samuel (1 & 2)\nMelac'him [מלכים] - Rouaned (1 & 2)Er Bibl katolik e renker al levrioù-mañ e-touez al Levrioù Istorek gant Levrioù eilkanonel evel Levrioù an Danevelloù (kentañ hag eil), Levr Nehemia, Levr Tobit, Levr Youdith, Levr Ester ha Levrioù ar Vakabeed (kentañ hag eil).\nOlofern pe Holofern a oa unan eus jeneraled Nabuc'hodonosor, roue an Asirianed hervez Levr Youdith ar Bibl. Deskrivet eo evel "penngadour e [Nabuc'hodonosor] e luos, hag an eil war e lerc'h". Pa oa o tagañ Rouantelezh Yehouda e lakas seziz dirak kêr Baituloua (Yd 4, 7) hag e voe dibennet gant Youdith (Yd 13,6-10).\nKalz oberennoù arz a ra dave da istor Youdith hag Olofern. Gwelout Youdith hag Olofern (arz)\nHervez an Tanac'h, Bibl ar Yuzevien (re Balestina), ez eus ennañ 39 levr skrivet en hebraeg gant lodennoù bihan en arameeg e Levr Ezra (Esdras) hag e Levr Daniel :\nar Pentateuc'h , pe Al Lezenn pe Torah ar Yuzevien.\nAr skridoùBodet e vez an testennoù en un doare disheñvel diouzh hini ar Bibl katolik. Ne gaver nemet 24 levr eta evit an hevelep testennoù. Al levrioù all (7) a zo erruet betek ennomp e gresianeg a-drugarez da droidigezh ar Seikont mui lodennoù zo eus levr Daniel hag eus levr Ester. Troidigezh ar Seikont a oa bet savet en Aleksandria en trede hag en eil kantved a-raok Jezuz Krist evit ar Yuzevien gresianeger.\nLevrioù ar BrofededE Sened-Meur Trento (1545–63) e voe degemeret ar seizh levr (Youdith, Tobit,ar vMakabeed 1 ha 2, ar Furnez, Furnez Sirac'h, Barouc'h gant lizher Yeremia) mui an tammoù eus Levr Ester ha Levr Daniel ha na gaver ket en destenn hebraek, evel kanonel. Met peogwir ez eus bet tabutoù e-pad kantvedoù war o divoud e vez graet "eilkanonel" anezho..\nAr Brotestanted a ra peurliesañ gant ar Bibl hebraek (hini Yuzevien Palestina). Pa lakaont an testennoù eilkanonel e tiforc'hont anezho diouzh ar re all. Un toullad testennoù orin en hebraek eus ar skridoù\neilkanonel a zo bet adkavet.\nHervez Levr Youdith ar Bibl ec'h eo Youdith un intañvez yaouank hag he deus lazhet Olofern, pennkadour arme roue an Asirianed goude bezañ hoalet anezhañ dre he c'hened.\nE soñj sujañ pobloù ar C'huzh-heol hag ar C'hreisteiz, en o zouez ar Yuzevien, e oa roue an Asirianed. Un armead niverus-kenañ a oa dindan urzhioù Olofern, e bennkadour.Setu danvez an "istor" hervez troidigezh An Tour-Tan, el levrenn 5 :\n« Baituloua, ur gêr vihan ouzh harzoù Israel, sezizet gant Olofern, a zo prest da gouezhañ. Ha setu ma sav d'an ampoent un intañvez yaouank eus ar gêr, hec'h anv Youdith, hag a ya da-gaout ar pennkadour betek en e dinell, da hoalañ anezhañ dre he c'hened, d'e zibennañ en e gousk, ha da zistreiñ davet he c'henvroiz, sabatuet-mik ouzh hec'h adwelout ha bec'h ganto o kompren penaos eo deuet a-benn ar vaouez kalonek da lakaat un termen da rogentez Olofern ha d'o saveteiñ war un dro diouzh an enkadenn m'en em gavent enni. »\nUn arouez eus plas ar merc'hed er Bibl eo Youdith. Taolennet eo bet gant kalz arzourien.


Lucy in the Sky with Diamonds zo titl ur ganaouenn gant ar strollad sonerien saoz The Beatles. 3:28 he fadelezh e teu da deirvet e-barzh an albom Sgt. Pepper's Lonely Hearts Club Band, war-lerc'h With a Little Help from My Friends hag a-raok Getting Better.\nEnrollet e oa bet d'an 1 a viz Meurzh 1967 e studioioù EMI e Londrez. Deuet e oa an albom e-maez d'ar 1añ a viz Mezheven 1967 er Rouantelezh-Unanet ha d'an daou er Stadoù-Unanet.\nIstor ar ganaouennAozañ\nKanet gant John Lennon, savet e oa bet gerioù ar ganaouenn-mañ gantañ ivez ha gallout a reer lavaret o devoa graet d'an teodoù mont en-dro ha da bluennoù ur bern kazetennerien pennfolliñ. Oc'h ober gant pennlizherennoù gerioù 'zo eus he zitl – Lucy in the Sky with Diamonds – e soñje da lod e veze roet da gompren e oa kaoz eus an L.S.D. (Lysergic acid diethylamide e saozneg). Daoust ha ma oa Lennon sot ken e oa gant an dramm d'an ampoent en devoa roet ar memes displegadenn atav : awenet e oa bet diwar un dresadenn bet savet er skol gant e vab Julian e penn kentañ 1967. Hemañ en devoa displeget d'e dad e oa ur vignonez dezhañ, Lucy O'Donnell hec'h anv, war an dresadenn, en oabl, gant diamantoù.\nGwir eo e oa peadra d'en em c'houlenn eus pelec'h e teue gerioù ken huñvreel ar ganaouenn petra bennak ma plije kalz an dreistgwirvoudelezh hag oberennoù gant Lewis Carroll da Lennon kement ha c'hoari gant ar gerioù.\nDeuet e oa da vezañ brudet-mat pa oa bet anvet Lucy an aostralopiteg bet kavet e miz Here 1974 dre ma veze selaouet ar ganaouenn-mañ ingal gant ar skiantourien a rae war-dro relegoù hor mamm-gozh kozh-douar.\nAet e oa Lucy O'Donnell da Anaon e Londrez d'an 22 a viz Gwengolo 2009, hag hi bet ganet e 1963 e Weybridge.\nGerioù ar ganaouenn war Metro Lyrics\nAdtapet diwar « https://br.wikipedia.org/w/index.php?title=Lucy_in_the_Sky_with_Diamonds&oldid=1657410 »\nDernière modification le 17 Eos 2015, à 18:39\nKemmoù diwezhañ degaset d'ar bajenn-mañ d'an 17 Eos 2015, da 18:39.


Dulle Griet - Wikipedia\nDulle Griet zo un anv izelvroek, pe Godig ar Follez e brezhoneg (brudet evel Dull Gret pe Mad Meg e saozneg), deuet diwar anv ur goueriadez eus mojennoù Flandrez hag a oa aet d'ober freuz ha reuz gant un armead maouzed d'an ifern.\nDulle Griet (taolenn) : Un daolenn diwar-benn ar vojenn, livet gant Pieter Brueghel gozh e 1562. War ziskouez emañ er Mirdi Mayer van den Bergh en Antwerpen.\nDulle Griet (kanol), zo ur c'hanol eus ar XVvet kantved, e Gent, anvet diwar anv koueriadez ar vojenn.\nDulle Griet (bier), ur bier, diwar anv ar c'hanol.\nDe dulle griet, ul levr bannoù treset flandrezek, eus ar rummad Suske en Wiske.\nAdtapet diwar « https://br.wikipedia.org/w/index.php?title=Dulle_Griet&oldid=1505243 »\nDernière modification le 4 Mae 2013, à 18:03\nKemmoù diwezhañ degaset d'ar bajenn-mañ d'an 4 Mae 2013, da 18:03.


Verkingetorix - Wikipedia\nDelwenn Verkingetorix en Alise-Sainte-Reine\nVerkingetorix (e latin Vercingetorix gant Julius Caesar pe Vergentorix gant Ploutarc'hos), ganet war-dro -80 e bro an Arverned, marvet d'ar 26 a viz Gwengolo -46 e Roma, a oa ur penn galian, mab Keltillos ha penn pobl an Arverned.\nKemer a reas ar galloud e 52 kent JK, pa savas un arme ha pa oa anvet da roue e Gergovia. Sevel a reas buan ur c'hevredad gant meuriadoù all ha lakaet e voe e penn o armeoù kevredet a renas e-kerzh brasañ emsavadeg Galia a-enep ar galloud roman.\nVerkingetorix en em zaskoras d'ar Romaned goude e goll en Emgann Alesia e 52 kent J.-K., ha taolet e voe en un toull-bac'h e-pad pemp bloaz. E -46 e voe diskouezet e Roma e-pad trec'hlid Julius Caesar a-raok bezañ taget en e vac'h. Verkingetorix zo anavezet dreist-holl dre skridoù e enebour Caesar : Commentarii de Bello Gallico.\nVerkingetorix zo unan eus ar c'hentañ renerien a zo deuet a-benn da unaniñ ul lodenn vras eus pobloù Galia, gant donezonoù war dachenn ar brezel, a-enep unan eus brasañ strategourien e amzer, Julius Caesar.\nEn amzer Napoleon III e voe enoret evel unan eus kentañ renerien ar vro da vare ar C'halianed. Pa veze eneberezh etre Bro-C'hall hag an Impalaeriezh alaman e teuas da vezañ un haroz broadel a roe skouer ar stourm evit an dizalc'hiezh. Etre 1870 ha 1950 e teuas da vezañ kentañ rener ar C'hallaoued hervez an istor ofisiel kelennet da rummadoù skolidi.\nGoude bezañ bet anvet da c'houarnour ar proviñs roman Gallia Narbonensis (Provañs hiziv) e -58, e krogas Julius Caesar da aloubiñ Galia ha da sujañ meuriadoù ar C'halianed e-pad un nebeud bloavezhioù. Implijout a reas ar c'hostezennoù a oa e-touez ar vrientinien e Galia da rannañ anezhe, o reiñ un harp politikel ha profoù da lod, evel gwin. An esaeoù emsavadeg, evel hini Ambiorix e -54, n'o deveze bet harp nemet en un doare lec'hel betek-henn, mes Verkingetorix, a oa bet lakaet e dad, Keltillos, d'ar marv gant e genvroidi war-zigarez e oa o klask ren holl C'halia, a zeuas a-benn da unaniñ ar meuriadoù a-enep ar Romaned hag a implijas un doare brezeliñ nevez.\nRepublik Roma hag hec'h amezeien e -58.\n██ Impalaeriezh roman\nImpli an dudenn goude[kemmañ | kemmañ ar vammenn]\nDaoust da vezañ un dudenn istorel dister awalac'h (e keñver ar rouanez Boudika da skouer) eo bet lakaet e-barzh romant broadel Bro-C'hall, ha kinniget eo bet evel unan eus tudennoù pennañ istor Bro-C'hall.\n↑ De Bello Gallico, levrenn VII, pennad 75\nAdtapet diwar « https://br.wikipedia.org/w/index.php?title=Verkingetorix&oldid=1936664 »\nMarvioù ar Iañ kantved kent J.-K.\nGanedigezhioù ar Iañ kantved kent J.-K.\nKemmoù diwezhañ degaset d'ar bajenn-mañ d'an 15 Gen 2022, da 07:48.


Haken Sensual Tournament - Mikado Total Fishing\nHaken Sensual Tournament\nDie Katalogfarbnummer: R\nDie Größe des Hakens: 22\nModell Auswählen HACZYK SENSUAL - TOURNAMENT nr 12 LBR - op.10szt. HACZYK SENSUAL - TOURNAMENT nr 14 LBR - op.10szt. HACZYK SENSUAL - TOURNAMENT nr 16 LBR - op.10szt. HACZYK SENSUAL - TOURNAMENT nr 18 LBR - op.10szt. HACZYK SENSUAL - TOURNAMENT nr 20 LBR - op.10szt. HACZYK SENSUAL - TOURNAMENT nr 22 LBR - op.10szt.


Pajenn:Morvan - Kenteliou hag istoriou a skuer vad evit ar Vretoned, 1889.djvu/354 - Wikimammenn\nPajenn:Morvan - Kenteliou hag istoriou a skuer vad evit ar Vretoned, 1889.djvu/354\ngomzet e lez ar Roue nemet euz a daoliou caer Leon ar mor. Ian Bart a voue kemennet dezhan mont d’al lez da gomz oc’h ar Roue. Ar martolod a vije bet guelloc’h gantha ober eur c’hrogad oc’h eur C’homodor bennag, evit mont d’en em lacat a reng gant an dud a lez, prinset oll. pe da viana tud a lignez huel, tud seven, boas da veza clinket ha fichet caer. Ne gave ket sez bale var blench coaret pe balennou. Hogen ar roue a c’hourc’hemenne, ha red oa senti.\nSetu eta Ian Bart o lacat ober eun habit nevez hag o vont da lez ar Roue. Loiz pevarzeg hen digemeraz evel eur prins. Ar Roue a ioa en eur zal vraz hag eur vanden tud a lez en dro dezhan. Goude beza cauzeet eur pennad gant ar martolod dispar, e c’houlennaz outhan penauz en doa great evit tremen gant eul lestrik bihan dre greiz eur vanden listri brezel saoz hag holland, hag ho c’hanna oll dre ma tremene ebiou dezho.\nPenauz am eus great, va Roue ? eme Ian Bart ; gortozit, me ia da ziskuez deoc’h.\nNouze e pedaz an dud a lez a ioa eno, canfarted goloet oll a fanfarluchou, rubanet, dantelezet ; ho fedas d’en em lacat var ziou reng, euz an eil penn d’egile euz ar zal, o lezel eur goasc moan etre an diou reng. Pa en doa renket evelse he dud dioc’h he c’hiz, ez eas d’ar penn izella euz ar zal, epad ma edo ar Roue er penn huela var eun tron. Neuze o teleur he dok d’an douar, hag o croazia he zivrec’h eza a benn-her dre ar voask a ioa etre an diou reng, en eur rei, a ziou hag a gleiz, taol scoas da hema taol scoas da hennont, eun taol scoas da bephini, hag en eur momet en em gavaz e kichen treid ar Roue, discaret gantha an oll dud al lez, eur rencad a bep tu, oll var guenn ho c’hroc’hen.\nAdtapet diwar « https://br.wikisource.org/w/index.php?title=Pajenn:Morvan_-_Kenteliou_hag_istoriou_a_skuer_vad_evit_ar_Vretoned,_1889.djvu/354&oldid=162529 »\nKemmoù diwezhañ degaset d'ar bajenn-mañ d'an 19 Mae 2020, da 08:35.


Saks-Izel - Wikipedia\n(Adkaset eus Niedersachsen)\nGorread 47 624,22 km²\nPoblañs 7 996 942 (2006)\nStankted 167,92 annezad/km²\nPdk 197,094 md €\nPdk dre annezad 24 600 €\nMinistr-prezidant Stephan Weil, SPD\nLandtag CDU: 54\nFDP : 14\nBündnis 90/Die Grünen: 20\nLec'hienn ofisiel niedersachsen.de\nNiedersachsen, pe Saks-Izel e brezhoneg, a zo unan eus länder gwalarn Alamagn. Savet eo bet e 1946, ha klotañ a ra gant lodenn gornôk Saks istorel. Hannover eo ar gêrbenn.\n4 Melestradur an tiriad\n4.1 Arondisamantoù (Landkreise) ha kêrioù-arondisamantoù (kreisfreie Städte)\n47 438 km² eo gorread al land, gant-se ez eo an eil brasañ goude Bavaria. En hanternoz dezhañ emañ Mor an Hanternoz ha Schleswig-Holstein, Mecklenburg-Pomerania ar C'hornaoueg ha Saks-Anhalt er reter, Hessen ha Thüringen er su, ha Nordrhein-Westfalen hag an Izelvroioù er c'hornôg.\nKêrioù pennañ :\nHannover (kêr-benn): 596 000 annezad (31/12/2006)\nBraunschweig: 245 872 annezad\nOsnabrück : 164 489 annezad\nOldenburg: 158 394 annezad\nGöttingen : 122 187 annezad\nWolfsburg : 122 148 annezad\nSalzgitter : 108 763 annezad\nHildesheim : 102 937 annezad\nWilhelmshaven : 84 118 annezad\nDelmenhorst : 76 094 annezad\nCelle : 71 536 annezad\nLüneburg : 71 306 annezad\nDiv enezennad a zo ivez : Land Bremen eo.\nA-viskoazh eo bet aloubet an tiriad gant pobloù german. Bro orin ar Saksoned eo ivez, sed orin anv al Land. E Kalkriese e vije c'hoarvezet emgann Teutoburg ma paouezas emastenn ar Romaned war-du an hanternoz. Eno eo o dije armeoù Arminius flastret lejionoù roman Varus er bloavezh 9. Hervez tud all e vije lec'h emgann Pontes longi (er bloavezh 15).\nPa voe kendalc'h Vienna e voe divizet leuskel peder stad dizalc'h gant Saks-Izel : rouantelezh Hannover, dugelezh Oldenburg, dugelezh Braunschweig-Lüneburg ha priñselezh Schaumburg-Lippe.\nGoude ar brezel etre Prusia hag Aostria e 1866 e voe aloubet ha staget rouantelezh Hannover ouzh Prusia, hag ur broviñs e teuas da vezañ. E 1922 e voe staget kontelezh Pyrmont, hag a oa perc'hennet gant priñselezh Waldeck betek-henn. E 1937 e voe eskemmet un nebeud proviñsoù etre Hamburg ha proviñs Hannover : Cuxhaven a voe lakaet e proviñs Hannover, ha roet e voe kêr Harburg da Hamburg. E 1941 e voe kememt an harzoù etre Braunschweig ha Hannover. Pa voe aloubet Alamagn goude an Eil Brezel-Bed e voe cheñchet an traoù c'hoazh : kêrioù eus ar reter ha kanton Neuhaus a chomas e diavaez an tiriad meret gant ar Vreizhveuriz. Kêrioù ar reter a voe lakaet er Saks-Anhalt, ha kanton Neuhaus a voe staget ouzh Mecklenburg-Pomerania ar C'hornaoueg. Arondisamant kontelezh Schaumburg, hag a oa ul lodenn eus proviñs Hessen-Nassau, a voe staget ouzh proviñs Hannover.\nE 1946 e voe staget proviñs Hannover ouzh Länder Braunschweig, Oldenburg ha Schaumburg-Lippe gant ar Saozon, ha savet e voe Saks-Izel evel-se.\nD'an 13 a viz Ebrel 1951 e voe embannet bonreizh da c'hortoz Saks-Izel ha d'ar 1añ a viz Mae 1951 e voe lakaet da dalvezout.\nE 1974 e voe aozet un hollvouezhiadeg ma voe goulennet ma vefe dizalc'h en-dro Land Oldenburg ha Schaumburg-Lippe. D'an 9 a viz Genver 1976 e voe votet ul lezenn gevreadel a embanne e vefent stag da viken ouzh Saks-Izel.\nE miz Meurzh 1993 e voe ur feur-emglev ha kanton Neuhaus a voe adroet da Saks-Izel d'an 30 a viz Mezheven 1993. Betek-henn e oa ul lodenn eus Mecklenburg-Pomerania ar C'hornaoueg.\nLandtag Saks-Izel e Hannover\nGoude adunvanidigezh Alamagn e voe aozet bonreizh Saks-Izel gant al Landtag : embannet e voe d'an 19 a viz Mae 1993, ha lakaet da dalvezout d'ar 1añ a viz Even 1993.\nPanell divyezhek en alamaneg hag e frizeg ar reter e Saks-Izel\n7,5 million a dud a zo e Saks-Izel. 93 % anezho a gomz alamaneg. Ur rannyezh anvet Plattdeutsch a vez komzet war ar maezioù e norzh Saks-Izel. Daou vil den a gomz ivez frizeg ar reter (seeltersk). En arondisamant Cloppenburg (e gwalarn Saks-Izel) emaint o chom, nepell diouzh harzoù an Izelvroioù.\nEl Land e kaver :\nrannvro Hannover (Region Hannover), enni 21 gumun (Gemeinden)\n8 kêr-arondisamant (kreisfreie Städte)\n37 arondisamant (Landkreise) enno 994 kumun, 2 zistrig nann aozet (gemeindefreie Bezirke) ha 23 ziriad nann aozet (gemeindefreie Gebiete}}).\n736 kumun a zo strollet e 140 kanton (Samtgemeinden) ma vez aozet ar melestradur. Er 287 kumun all ez eus ur melestradur kumun. (Einheitsgemeinden).\nLabouradeg Volkswagen e Wolfsburg\nD'ar 1añ a viz Genver 2005 e voe divodet pevar distrig : hini Braunschweig, hini Hannover, hini Lüneburg ha hini Weser-Ems.\nRannvro Hannover (statud ispisial):\n37 arondisamant (Landkreise) Saks-Izel:\n8 kêr-arrondisamant (kreisfreie Städte) Saks-Izel:\nPortal Land Saks-Izel\nLec'hienn ofisiel degemer an douristed e Saks-Izel\nAdtapet diwar « https://br.wikipedia.org/w/index.php?title=Saks-Izel&oldid=1951481 »


Pajenn:Dizanv - Testamant Nevez Hon Aotrou hag Hor Zalver Jesus-Christ.djvu/244 - Wikimammenn\nPajenn:Dizanv - Testamant Nevez Hon Aotrou hag Hor Zalver Jesus-Christ.djvu/244\nACTOU AN EBESTEL, VI.\nha kasset da netra. (37) Goude hennes, en amzer ma oat o sevel an niver euz ar bobl, e savaz Judas, ar C’halilead, pehini a dennaz kalz a bobl var he lerc’h ; mes he-man ive a oe lazet, hag ar re holl ho doa credet anezhan a oe dispartiet. (38) Breman eta e lavaran deoc’h : Ne glaskit ken affer ouz an dud-se, mes laoskit anezhe da vale ; rag mar d’eo euz an dud e teu ar pez a glaskont, pe ar pez a reont, kasset e vezo da netra ; (39) mes mar deu kement-se euz a Zoue, na hellit ket hen diskar ; ha diwallit ne vez kavet e vec’h bet oc’h ober brezel da Zoue.\n(40) Hag e oent euz he ali, ha goude beza galvet an ebestel, ha beza lakeat ho skourjeza, e tifenjont outhe komz en hano Jesus ; hag e loaskjont anezhe. (41) Ar re-man eta a ieaz kuit a-zirag ar Sanhedrin, leun a joa abalamour ma oant bet kavet dign da zoufr dismegans evit an hano a Jesus. (42) Ha na ehanent ket bemdez da gelen ha da brezeg Jesus-Christ, ebarz an templ hag euz an eil ti d’egile.\nEN amzer-ze, evel ma creske an niver euz an diskibien, e savaz trouz e-touez ar Greked a-enep an Hebreed, abalamour ma tremenet heb rei gant aked ho lod d’ho intanvezed er pe a vije distribuet bemdez. (2) Rag-se an daouzec abostol a c’halvaz assambles ar foul euz an diskibien, hag a lavaraz dezhe : N’e ket deread deomp leuskel a-gostez ger Doue, evit servicha ouz an taoliou. (3) Choazit eta, breudeur, seiz den en ho touez, tud a vrud-vad, leun euz ar Spered-Santel hag a furnez, evit ma lakaimp anezhe er garg-se. (4) Evidomp-ni a gendalc’ho d’en em rei d’ar beden ha da zervich ar ger.\n(5) Ar c’homzou-ze a blijaz d’an holl assamble ; hag e choazjont Stefan, den leun a feiz hag euz ar Spered-Santel, ha Philip, ha Procor, ha Nicanor, ha Timon, ha Parmenas ha Nicolas, eur prozelit euz a Antiokia ; (6) hag ho frezantjont d’an ebestel, pere, goude beza pedet, a astennaz varnezhe ho daouarn.\n(7) Ha ger Doue a rede, hag an niver euz an diskibien a greske kalz en Jerusalem. Hag eun niver braz euz ar veleien a zente ouz ar feiz.\n(8) Hogen, Stefan, leun a feiz. hag a nerz, a rea burzudou ha miraclou braz e-touez ar bobl. (9) Mes darn euz ar sina-\nAdtapet diwar « https://br.wikisource.org/w/index.php?title=Pajenn:Dizanv_-_Testamant_Nevez_Hon_Aotrou_hag_Hor_Zalver_Jesus-Christ.djvu/244&oldid=125353 »


C'hoant hoc'h eus da reiñ un tamm eus ho amzer da sikour Chubri ? Gallout a rit en ober dre veur a vod.\nReiñ deomp da c'houzout pa gavit titouroù gant un dalvoudigezh-yezh\nKement tra a c'hall sikour komprenedigezh ar gallaoueg a c'hall bezañ interesant evit Chubri : gerioù pemdeziek pe arbennik, anvioù tud e gallaoueg...\nDa gentañ penn e klask ar skol-uhel teulioù bet embannet pe chomet diembann hag a zeskriv parlant ur c'horn-bro pe gerioù traoù arbennik (louzoù, milinoù, ar c'heginerezh, ha c'hoazh ha c'hoazh…), skridoù bet savet e parlant ur vro zo mat deomp kaout ivez. Gallout a reont bezañ skridoù diwar-benn ur gumun pe ur vroig gant pennadoù a-zivout ar glad pe yezh ar vro. Gallout a ra bezañ un teuliad-skol pe skol-veur ivez lakaomp.\nChubri a glask enrolladennoù pe videoioù gant tud a-vihanik a glever o komz ivez.\nMa anavezit teulioù evel-se, kasit ur postel eta da chubri@chubri.org pe ul lizher da 11 straed ar Flandez, 35000 Roazhon. Deskrivit an teul plijet ganeoc'h, ha lakait titl an oberour, an ti embann ha deiziad an embann ma'z eo bet embannet. Un ezel eus Chubri a yelo e darempred ganeoc'h.\nLakaat Chubri e darempred gant gallaouegerien-ezed a vihanik\nGallout a rit sikour Chubri en ur lakaat ac'hanomp da zaremprediñ tud o deus desket gallaoueg war varlenn o mammoù. Seurt tud a vez klasket ganeomp evit enrollañ anezhe ha gallet anavezout anvioù-lec'h o bro pe o c'humun ha komz diwar-benn o buhez dre vras pe c'hoazh a-zivout o micherioù. Ma anavezit tud evel-se kit e darempred gant Chubri ha pellgomzit d'ar 02 99 84 08 87 pe skrivit da chubri@chubri.org.\nRenabliñ ar c'heriaoueg\nGallout a rit labourat ganeomp ivez en ur renabliñ gerioù bet skrivet pe lavaret. Evel anvioù lec'h pe tud bet dastumet ha lakaat anezhe e linenn lakaomp. Gallout a rit ouzhpennañ er renabl gerioù ar re a oa bet kavet ganeoc'h e lec'h-mañ lec'h ivez. Ar c'heriaoueg a vo lakaet goude en ur geriadur e linenn a zo c'hoazh war ar stern anezhañ. Anat eo deoc'h, sikour an dud a-youl vat a zo ouzhpenn pouezus evit treuskas ar gallaoueg d'ar rummadoù nevez.


Rhys ap Tewdwr (1078 – 1093) a oa roue Deheubarth hag un ezel eus tierniezh Dinefwr.\nRoue e teuas da vezañ goude marv e genderv Rhys ab Owain en un emgann ouzh Caradog ap Gruffydd e 1078. Pa voe aloubet Deheubarth e 1081 gant Caradog ap Gruffydd e voe ret da Rhys mont da repuiñ da Iliz-veur Sant David. Gant Gruffydd ap Cynan, hag a oa o klask adtapout kurunenn Gwynedd, en em gevreas, avat, hag en emgann Mynydd Carn e faezhas Caradog, Trahaearn ap Caradog ha Meilyr ap Rhiwallon en hevelep bloaz.\nDont a reas Gwilherm an Alouber da Zeheubarth d'ober ur birc'hirinded. War a seblant ec'h anavezas galloud Rhys ap Tewdwr pa reas e zisklêriadur a wazoniezh.\nE 1088 ec'h argasas Cadwgan ap Bleddyn eus Powys Deheubarth ha rediañ a reas Rhys ap Tewdwr de dec'hout da Iwerzhon. Distreiñ a reas Rhys ap Tewdwr gant ur morlu, avat, ha trec'hiñ a reas war Cadwgan ap Bleddyn, a varvas daou eus e vreudeur, Madog ha Rhiryd, en emgann.\nE 1093 e voe ret dezhañ stourm ouzh un emsavidigezh a glaske lakaat Gruffydd, mab Maredudd ab Owain, war dron Deheubarth. Gouest e voe Rhys da drec'hiñ an emsaverien en emgann Llandudoch.\nDerc'hel a reas Rhys ap Tewdwr ouzh an Normaned betek 1093, pa voe lazhet e-kichen Brycheinog gant un alouber norman bennak. N'ouzer ket hag-eñ e voe dre drubardiezh pe en un emgann.\nGant Gwladys verch Rhiwallon eus tierniezh Mathrafal e Powys e oa bet dimezet. Daou vab en doa bet: Gruffyd ha Hywel. Rhys a voe roue Deheubarth goude marv e dad, met an darn vrasañ eus e rouantelezh a voe aloubet gant an Normaned. Ne renas nemet war Cantref Mawr.\nE verc'h Nest ferch Rhys a oa brudet he c'hened. Dimezet e voe gant Gerald Pembroke hag anvet e vez "Helena Kembre" abalamour ma voe skrapet gant Owain ap Cadwgan, hag e voe pennkaoz d'ur brezel diabarzh.\nRhys ab Owain Roue Deheubarth\n1078 - 1093 War e lerc'h:\nAdtapet diwar « https://br.wikipedia.org/w/index.php?title=Rhys_ap_Tewdwr&oldid=1849525 »


Kaozeal:Kolonenn Phokas - Wikipedia\nDiouzh ne vez graet gant ar Ph e brezhoneg. Ober a rafen gant "Fokaz". Gwelloc'h e kavfen Septim Sever ivez. sell ouzh ma goulennoù e-barzh kaozeadenn Roll an impalaerien roman. --Ch. Rogel 16 Ebr 2006 da 17:42 (UTC)\nRespontet em eus eno c'hoazh. Ne gav ket din ez eus da vrezonekaat anvioù estren kousto pe gousto pa n'eus stumm hengounel ebet evito. Gwelloc'h leuskel an anv en e stumm gresianeg evel m'eo bet graet en alamaneg. --Fulup 16 Ebr 2006 da 18:16 (UTC)\nAdtapet diwar « https://br.wikipedia.org/w/index.php?title=Kaozeal:Kolonenn_Phokas&oldid=47908 »\nKemmoù diwezhañ degaset d'ar bajenn-mañ d'an 16 Ebr 2006, da 18:16.


Stumm eus an 26 Du 2019 da 18:51\n207 okted ouzhpennet , 1 bloaz zo\nStumm eus an 26 Du 2019 da 18:26 (kemmañ)\nStumm eus an 26 Du 2019 da 18:51 (kemmañ) (dizober)\nNebeut a-walc’h a c’hlazur ha kalz a c’herreg noazh a zo e [[Kreta]], met ar pezh a zo anat pa weladenner ar vro eo ar gouelezennoù, ar faoutoù pe c’hoazh gaoliennoù ha plegoù a weler e-leizh dre ar vro. E krec’h ar menezioù ez eus mein razek ha tornaodoù serzh, nantoù don ha strizh, aodoù izel ha serzh o zornaodoù, [[maen-sklent|mein-sklent]] glas-gwer, mein priek ([[filit]]), [[maen-raz|mein-raz]] o liv sklaer bet disleberet gant ar glav hag an avel ha [[maen-margek|mein-margek]] strujus. Liesliv eo Kreta neuze.\nOuzhpenn 500 milion a vloavezhioù ’zo, e oa al lec’h a oa da zont da vezañ Kreta, e strad mor Tethis ([[Tethys|Tezhis)]], ha ne oa buhez ken nemet er mor. Danvez gouelezenniñ a veze kaset gant ar stêrioù davet aodoù [[Pangaea]], kaset gant an avel hag an dour ha mesket gant kregin-mor a bep seurt a yeas holl da ober gouelezennoù ha goude [[mein -gouelezennek]]. En-dro da 200 000 000 a vloavezhioù ‘zo e krogas Pangaea d’en em derriñ pa voe krouet [[plakennoù kevandirel]]. E-tro 70 milion ha 55 milion a vloavezhioù ‘zo ez eas plakennoù kevandiroù [[Afrika]], [[India]] ha [[Lavrasia]] d’en em skeiñ an eil en egile, ar pezh a redias foñs mor Tezhis da ober un aradennad menezioù ha plegoù eus an [[Atlas]] hag ar [[Pireneoù]] betek an Alpoù ha pelloc’h er [[C’haokaz]] hag en [[Himalaya]].\nEl lec’h m’emañ Kreta en deiz a hiziv e oa ur mor don 25 milion a vloavezhioù ‘zo, meet adalek neuze, e penn-kentañ ar [[Miosen]], e voe ur pezh darvoud [[tektonek]] a gasas foñs ar mor war-grec’h betek bezañ a-live gant ar mor. Evel-se e voe krouet un douar nevez a c’haller anvañ douar [[Aegeis]], daoust ma ne oa den ebet o vevañ d’ar c’houlz-se c’hoazh ! Ar re a oa anezhe neuze a oa olifanted[[olifant]]ed divent, yourc’hed[[yourc’h]]ed, dourvarc’hed[[dourvarc’h]]ed, arzhed[[arzh]]ed o vevañ e kevioù hag ur bern loened all a c’halle mont ha dont evel e karent. Ne oa ket plaen ar vro rak bez’ e oa aridennadoù[[aradennad]]où menezioù uhel ha lemm. Gouzout a ouzer eo evel-se e voe savet menezioù Kreta daoust ma ne oant ket evel m’emaint en deiz a-hiziv.\nKregiñ a reas ar cheñchamantoù e-kostez ar [[Balkanoù]] hag en Azia-Vihanañ. Se a oa pa oa [[Bir Dinarat-Taorek]] oc’h en em stummañ. Ar vir veneziek-se a grog en [[Alpoù dinarat]], a ya a-hed da aradennad [[Haemus]], goude e treuz [[Bro-C’hres]] hag ec’h echu en arradennadaradennad [[Taorus]] en [[Azia-VihaanañVihanañ]]. Dindan ar mor e oa Kreta neuze e-kreiz ar wareg-mañ.\nTost da vat 20 million a vloavezhioù ‘zo, beg ar muiañ er biz Afrika a grogas d’en emskeiñ e [[kevandir]] [[Azïa]]. Goude ur pemp milion a vloavezhioù bennak goude, en em unvanas [[Arabïa]] hag Azïa hag ar pezh a vane eus meurvor Tezhis a voe tapet etre tri c’hevandir ha setu penaos e voe krouet ar [[mor Kreizdouarel]]. A-benn neuzze e oa bet savet Kreta, [[Inizi ar C’helc’had]] hag ar peurrest eus enezennoù ar mor Aegeis[[Aegea]], o doa stummet un aaodaod unanet gaantgant kevaandirkevandir Grees[[Gres]] hag [[Azïa-VihanVihanañ]]. DivlennDiv vralenn ssvras a oa eno hag en-dro da GretahagGreta hag hanternoz ar mor AegeisAegea.\nNepell alese, dindan gorre an Douar, e oa tachennadoù bro distabil o fiñval. Ar re-se anvet plakennoù tektonek a lakae ar vro da sevel ha da ziskenn, hag a save pe a ziskenne pluskenn an Douar. E-kerzh soulsav un aradennad menezioù 12 milion a vloavezhioù ‘zo ee eas d’ar strad ul lodenn vras eus douar Aegeis. Goloiñ a reas ar mor kement tra war-boouezbouez ar menezioù uhelañ. D’ar c’houlz-se, ne oa ken neme ur pevar zolzad meneziek a gement a oa dreist\nSeurt savidigezh ha soubidigezh a voe anezhe e-pad pell amzer ken e oa 10 000 bloaz ‘zo. Neuze, e-kerzh ar c’houlzad [[Pleistosen]], e voe pemp gwech koulzadoù skorn ha [[skorneier]]. Bernioù dour eus ar mor a yeas d’o ober. Abalamour da se, bep gwech ma voe skorneier ec’h izelaas ar mor a 100 pe 200 metr ! A-drugarez da se eo e voe unanet ar pevar [[tolzad|zolzad]] menezioù ha aodoù ar PeloponezPeloponezia. Goude e teuzas ar skorn hag e voe beuzet ar vro adarre. Goude ar c’houlzad skorneieerskorneier diwezhañ 12 000 bloaz ‘zo e teuas ar vro da sioulaat a-benn ar fin. En em goadañ a reas ar vro, stivelloù dour fresk a ziwanas dre-holl, ur gwir varadoz prest da zegemer an Den.\nSiwazh n’eo ket bet gwall studiet paleontologiezh Bro-C’hres ha dre se ne ouvezer ket kalz a dra diwar-benn kentañ tud Enez Greta. Ar re gentañ o vezañ deuet da Greta a seblant bezañ bevet un 12 000 bloaz ‘zo bennak. Goude se e-tro 4 000 pe 5 000 bloaz ’zo e teuas [[Indezeuropiz]] eus ar reter hag en em veskjont gant tud kozh ar vro. Diwar se eo e teuas ar sevenadur minoat. Goude e teuas meuriadoù Gresianed da vevañ war an enezenn evel an Akaeaned[[Akaeiz]] ha diouzhtu war-lerc’h an Dorianed[[Doriiz]]. Tostoc’h ouzhimp e voe [[Buzantined]], [[Arabed]], Venezianed[[Veneziiz]], [[Turked]], [[Alamaned]] hag a bep seurt tud all da anneziñ ar vro.\nAdtapet diwar « https://br.wikipedia.org/wiki/Dibar:MobileDiff/1857681 »


C'hoariva | Kenteliou an Noz\nC’hoariva zo bet e Kentelioù an Noz abaoe pell. Loc’het eo bet ar strollad Joyi e daou vil dek gant Katell Leon, ha lusket eo bet ganti e-pad daou vloaz... Emren eo ar strollad d’ar c’houlz-mañ. Digor eo da izili ar gevredigezh.\nPal kentañ ar strollad:\nOber gant ar brezhoneg dre gomz e-pad ar pleustradennoù.\nOber gant testennoù e brezhoneg, skrivañ, treiñ e brezhoneg.\nReiñ da glevout brezhoneg e pezhioù berr a-walac’h evit arvesterien (danvez brezhonegerien pe get) n’int ket maout war brezhoneg, distagañ mat gant pouez-mouezh da reiñ lusk, sonerezh ar yezh\nSkoazellañ ar c’hompren gant ar well : jestroù, doareoù da vezañ, implij traoù…\nLakaat da anavezout lennegezh e brezhoneg\nLusk ar strollad:\nAr blijadur: d’ober gant ar brezhoneg; da vezañ fromet, asambles, pe get; da grouiñ, da glask doareoù rik da lakaat war wel ster don un destenn skrivet.\nAr frankiz : da c’hoari gant ar gerioù, ar jestroù, ar vouezh, ar fromoù, ar mennozhioù; da ginnig ar menoz a zeu hag a vo komprenet, kemmet, perc'hennet gant ar re all... pe get...\nAn doujañs: ouzh kizidigezh, gwirionded, diforc’hioù, goulennoù pep hini ar strollad.\nMont en-dro ar strollad e-pad ar bloaz :\nEmren eo doare da vont en dro d’ar strollad.\nBep Yaou, da eizh eur hanter en-noz, e kreizenn Sav Heol Sant Ervlan, e krog ar bleustradenn gant c’hoarioù d’en em dommañ, c’hoarioù da lakaat pep hini da vezañ en e aes d’ober gant ar vouezh, ar c’horf, ar fromoù, gant peurrest ar strollad … a-benn servijout an destenn war ar stern goude...\nKregiñ a ra ar bloavezh o kemer perzh gant skolajidi deus Diwan ha Rutigliano en abadenn barzhoniel aozet gant Michel Valmer hag an ACB a bed ur barzh pe ur c’haner brezhoneger a-vremañ er sal Vasse. Barzhonegoù, lavarennoù kanaouennoù dibabet e oberenn an den pedet zo lakaet da glevout, da welout.\nGoude e-pad ar bloavezh, eo dibabet ha pleustret destenn ur pezhig pe stekchoù kinniget e-kerzh abadenn fin ar bloaz e Kentelioù an Noz pe e degouezhioù all.\nRaktresoù ar bloaz 2017-2018 :\n5 e vimp, Valérie ha Claude a gemero perzh er strollad d’ar bloavezh-mañ\n.Perzh e kemerimp e Ene Breizh c’hoazh\n.Ur sketch bennak vo troet ha leurennet\n. Ur c’hrouidigezh a vo diwar-benn ur gontadenn sinaek e kenlabour gant Yezhoù ha Yec’hed\n“ Ar mailh hag ar c’hoziad“ :\n« Ur mezeg brudet ha doujet en e gêriadenn…Ur mintin emañ oc’h ober prenadennoù e marc’had ar gêriadenn pa erru ur mailh war an arzoù emgann ambrouget gant e strollad kanfarted hag a wallgas an annezidi… Ar c’hozhiad e-unan a gred en em sevel a-enep ar strollad… »\nDeomp da :\n- skrivañ an divizoù\n- leurenniñ ar pezh\n- ha diskouez d’an arvestourien e miz ar brezhoneg hag ar Gallo e miz Meurzh


Aigyptos - Wikipedia\nAigyptos (Αἴγυπτος /Aíguptos e gregach), a oa roue Arabia e mojennoù Hellaz.\nMab e oa da Belos hag Anc'hinoe, breur gevell da Danaos. Pa varvas e dad ec'h aloubas Egipt, a viras e anv.\nHanter-kant mab en doa, hanter-kant merc'h en doa e vreur gevell Danaos, bet digant e wreg Pieria. Setu Aigyptos ha kinnig o dimeziñ. Met tec'hel a reas Danaos gant aon rak e nized.\nAdtapet diwar « https://br.wikipedia.org/w/index.php?title=Aigyptos&oldid=1915424 »\nKemmoù diwezhañ degaset d'ar bajenn-mañ d'an 12 Du 2021, da 05:30.


Stumm eus an 15 Ebr 2007 da 11:41\nStumm eus an 7 Ebr 2007 da 20:47 (kemmañ)\nD (→Stadoù ar Stadoù-Unanet)\nStumm eus an 15 Ebr 2007 da 11:41 (kemmañ) (dizober)\nTrede brasañ bro ar bed eo ar Stadoù-Unanet war-lerc’h [[Rusia]] ha [[Kanada]] hag a-raok [[Republik Poplek Sina]]. An tiriad amerikan, en em led war 7 % eus douaroù divoret ar blanedenn, zo ken bras ha kevandir Europa. Gorread ar Stadoù-Unanet zo 17 gwech kement ha hini Frañs ar c’hevandir. Brasoc’h eget Frañs eo Stadoù an [[Alaska]] ha [[Texas]]. Ar bloc’had 48 Stad (a vez anvet « ''Mainland'' » a-wechoù), zo dezhañ ur stumm a denn d'ur pempkorneg, hag en em led war 4 gwerzhid-eur. 4500 km hed zo etre ar Meurvor Atlantel (reter) hag ar Meurvor Habask (kornôg) </ref> J.-Y. Cleach [...], “La puissance américaine” p.104 </ref>. 2500 km, a-hend-all, zo etre harzoù Kanada hag harzoù Mec’hiko. An Stêr [[Missouri]] hag ar stêr-veur [[MississipiMississippi]] zo o-div 6000 km a hed ha redek a reont er “Mainland”. Ken hir int o-div hag ar stêr [[Amazonia]] zo o redek e su Amerika.\n=== Harzoù gant broioù all ===\nAn Indianed a oa bet an dud kentañ o chom er Stadoù-Unanet. Tri meuriad indian a oa ha meur a gant yezh ha sevenadurioù disheñvel o doa. N’ouzer ket kalz a draoù diwar o fenn, dreist-holl evit a sell ar pobloù kantreat.\nEr XVIvet kantved hag er XVIIvet kantved e voe an Indianed o taremprediñ Europiz evit ar gwechoù kentañ. Diazezañ a reas dreist-holl ar Spagnoled er su, ar Saozon er reter hag ar Frañsizien en norzh hag en draoñienn ar MississipiMississippi hag e-se e enebet meur a sevenadur an eil ouzh egile.\nE [ e tiazezas ar Saozon o c’hêriadenn gentañ, [[Jamestown]] hec’h anv. Da c’houde en em stalias trevadennoù niverus a-hed an aod er reter. En o zouez e oa [[Plymouth]], [[Boston]], [[Salem]], [[Williamburg]]. D'ar mare-se e voe krog da harluañ ha da werzhañ tud du eus Afrika da sklaved. Gant ar morianeta e voe diorroet ar plantadegoù kotoñs er su dreist-holl ha diorroet e voe an danframmoù.\nAdtapet diwar « https://br.wikipedia.org/wiki/Dibar:MobileDiff/147980 »


An alkoolegezh e-touesk ar re yaouank - An tri hent\nUr paotr yaouank poan blev gantañ o tivezviñ en ul liorzh foran\nEzhomm bras d’ober an aprouv anezhe ?\nDichal eo ar vugale. C’hoant o deus d’ober e-giz ar re vras: evañ sistr graet gant avaloù eus feurm an dud kozh, bier evit trinkañ dirak ur match melldroad gant ar mignoned, ha gwin sañset da reiñ un tañva lipous d’ar boued.\nBarr an oad n’eo ket heñvel ouzh barr ar spered. Gallout a rez stourm ouzh an anken da blijout d’ar re all o vroudañ evañ ur gwerennad alkool bennak ganto. Chom war evezh. Soñj az peus eus efedoù diwar ar mezventi: da skouer, koll ar rezon a-zarn, diaesterioù sokial (digenvez) ha stuzioù fromel (fulor, diwaskadur, drougwelañs).\n“Dont a ra an alkoolegezh anatebek, dindan an digarez a voesonoù sokial hag a gas tud da stadoù dic’henezhek ha distabilded e meur a liveoù, da vezañ un devouder a levezon e-touesk ar familhoù hag a heulio ar memes skouer, dreist pep tra evit ar vugale, hep framm ebet evit un emzalc’h yac’h.”\n-Levr “Krennoad ha buhez”, resevet gant Divaldo Franco, eus ar spered Joanna de Ângelis\nBeber socialmente gant Divaldo Franco diwar-benn an alkoolegezh e portugaleg\nPreviousPrevious post: Deskadurezh vat ar re yaouank\nNextNext post: Dav eo gouzout penaos kousket c’hwek


Anv kozh ur strollad politikel aljerian, Luskad ar Gevredigezh evit ar Peoc'h, eo "Hamas" ivez\nDiskouez a ra arouez an Hamas div sabrenn groaziet, Bolz ar garreg, hag ur gartenn eus an tiriad c'hoantaet evit Palestina (well-wazh, Israel a-hiziv, Sisjordania ha Takad Gaza).\nPolitikerezh - Porched ar politikerezh\nUr pennad eus an heuliad:\nPolitikerezh ha gouarnamant\neo ar pennad-mañ\nPrezidant: Mahmoud Abbas\nKentañ Ministr: Ismail Haniyah\nKuzul Kannaded Palestina\nRoll strolladoù politikel\nPrezidant: 1996 2005\nKannaded: 1996 2006\nHamas (en arabeg حماس, Ḥamās ha teskanv evit Ḥarakat al-muqāwama al-islāmiyya, حركة المقاومة الإسلامية Luskad an Emsav Islamek) eo anv un aozadur palestinat broadelour hag islamour. Talvezout a ra ar ger hamas kement ha jourdoul, lañs, gred e brezhoneg. Palioù ar strollad eo ar stourm armet a-enep da Stad Israel a vez sellet gantañ evel ouzh ur Stad direizhwir, ha savidigezh ur Stad islamek e Palestina gant Jeruzalem da gêr-benn.\nEnskrivet eo bet war roll an aozadurioù sponterezh gant Israel, ar Stadoù-Unanet hag an UE. Disklêriet eo bet ganto ne vefe ket anavezet Hamas evel kendivizer en argerzh peoc'h e ken kaz e vije izili anezhañ e gouarnamant da zont dilennadeg kannaded Palestina 2006.\n2 Programm an Hamas\n3 Brec'h armet\nKrouet eo bet Hamas gant ar cheic'h Ahmad Yasin e 1987, e-kerzh an Intifada kentañ. E Kerzu 1987 eo bet embannet e gemenadenn gentañ gantañ. E-touez ar strolladoù bet araozañ emañ luskad "Kengevredad douar Isra" hag al "Luskad stourm islamek". Gant ar cheic'h Ahmad Yasin hag aduidi evel Mahmoud Al-Zahhar hag Abdul Aziz Al Rantisi eo bet frammet ha skignet an Hamas en un doare ofisiel. E mellad 2 e garta diazez, deiziet eus an 18 Eost 1988 eo kinniget al luskad evel ur skourr eus luskad etrebroadel ar Vreudeur vuzulman, bet krouet en Egipt e 1928 gant Hasan al-Banna, un emsav hag a embann labourat evit lakaat e pleustr ar charia islamek war ar pemdez e Palestinia a-bezh. Daoust d'an disklêriadenn-se, hag en tu all d'an daveenn ideologel-se, n'eus bet morse skoulmet an disterañ darempred etre an daou emsav-se evel m'eo bet anzavet gant pennoù an daou luskad.\nE 2004 e voe bet drouklazhet gant lu Israel ar cheikh Yasin, penn speredel al luskad hag Abdelaziz Al-Rantisi, penn politikel Hamas.\nE vad en deus graet Hamas eus digoridigezh an Aotrouniezh palestinat evit mont war ar renk evit dilennadeg ar 25 Genver 2006 hep dilezel ar stourm armet, ha pa vije bet embannet un "harz brezel" gant an aozadur. Disoc'h ofisiel an dilennadeg a ginnig d'an Hamas ar muiañ-niver dreist gant 76 sez war 132.\nProgramm an Hamas[kemmañ | kemmañ ar vammenn]\nNe anavez ket Hamas ar gwir da vevañ gant Stad Israel. Hervezañ eo bet savet ar Stad-se en ur ziperc'hennañ Palestiniz eus o bro. Sevel a ra enep da gement kammed a vije graet war-du ar Yuzevien. Goulenn-groñs a ra ma vo adsavet Palestina glok gant he harzoù kent savidigezh Stad Israel. Embann a ra eo ur c'holl amzer an divizoù etre an Arabed hag ar Yuzevien ha lakaat a ra ar stourm armet da venveg pennañ evit tizhout e balioù.\nOber a ra an Hamas war-dro ospitalioù ha skolioù; harpañ a ra emstriverien ha listennoù da-geñver an dilennadegoù kêr ha parlamant a vez dalc'het dindan kontroll an Aotrouniezh Vroadel Palestinat.\nBrec'h armet[kemmañ | kemmañ ar vammenn]\nAr "Brigadennoù Izzaddin al Qasam" eo brec'h armet an Hamas. En o c'harg emañ an emsav armet en deus sevenet tagadennoù a-enep soudarded ha siviled eus Israel, dre gwalldaolioù spont emlazh a-wechoù, dreist-holl e 2001. Rak-se e oa bet renket e-touez an "aozadurioù gwalldaolel" gant ar SUA.\nKarta diazez an Hamas (e saozneg, embannet gant ar MidEastWeb evit ar c'henvevañ).\nKreizenn gelaouiñ balestinat (pajenn damofisiel an Hamas en arabeg, galleg, saozneg, malayeg, perseg, rusianeg hag ourdou).\nPajenn ar Brigadennoù Izzaddin al Qassam\nAdtapet diwar « https://br.wikipedia.org/w/index.php?title=Hamas&oldid=1905775 »\nStrolladoù politikel Palestina\nKemmoù diwezhañ degaset d'ar bajenn-mañ d'an 2 Gou 2021, da 10:56.


Kaozeal:Unvaniezh Demokratel Breizh - Wikipedia\nKaozeal:Unvaniezh Demokratel Breizh\nSur ez eus broadelourien en UDB. Met n'eo ket diwar-se e vez barnet tuadur politikel ur strollad. Difenn ar brezhoneg a ra un tamm? An holl strolladoù gall a ra heñvel gant ar gallek. Difenn al labour e Breizh? Ar PCF a ra ivez. Ar PS Ivez marteze. Ra vo diazezet ar pennad war elfennoù sirius. Bianchi-Bihan 3 Ebr 2006 da 16:28 (UTC)\nBroadelour n'eo ket ur ger groñs. Pa skriven an dra-man ne oa nemet un doare diskrivan ideologiezh an UDB (hag a zo ivez evel-just ur strollad eus an tu kleiz, war-raokour, h.a.), hag ar familh strolladoù politikel a gemer hi perzh enni : BNG, Plaid Cymru, ERC, hag all. Goûd a ran mat ez eus tud en UDB o deus mezh en em anzav broadelour, hag a gav gwelloc'h lavar int rannvroadelourien dre m'o deus aon bezan gwellet fall gant ar PS. Mat. Met arabat eo disonjal ez eo bet krouet an UDB war ar mennoz e oa ur bobl dishenvel eus ar bobl Gall e Breizh... N'on ket ezel eus ar strollad-se, setu n'on ket o vont da zifenn muioc'h eget se o mennozioù... Benoni 3 Ebr 2006 da 18:06 (UTC)\nklasket am eus lakaat an traoù en o flas un tammig dre displegañ politikerezh UDB hervez ar strollad o-unan. na rit ret bil, n'on ket-me ezel eus ar strollad-mañ ivez--Neal 3 Ebr 2006 da 18:52 (UTC)\nTrugarez dit Benoni 3 Ebr 2006 da 19:02 (UTC)\nYa, deuet eo propik gant Neal. --Fulup 3 Ebr 2006 da 19:25 (UTC)\nPa vo kaoz eus politikerezh e vo diaes kavout emglev etrezomp, anat din. Ha reizh a-walc'h. Diaesoc'h c'hoazh kavout emglev hep kaozeal. Kaozeomp eta.\nn'emañ ket aze an dalc'h. n'eo ket ret en em glevout war an dachenn bolitikel pe war n'eus forzh pesuert tachenn an e vefe. marteze a-walc'h, evit lâret gwir, e c'hellfen bezañ a-du ganit e-keñver politikerezh UDB, met n'eo ket amañ al lec'h da goazeal diwar-nbvenn sav-poent pep hini, met kentoc'h evit klask kinnig an traoù en doare neptuekañ posubl (politikerezh ar wikipedia an hini eo honnezh).\nEvit sklaeraat ma savpoent: gwir zo da soñjal eo ur strollad broadelourien eo UDB, met ret eo diazezañ ar soñj-se war udb amañ er Wikipedia. Lakaomp goulenn Naoned e Breizh: trawalc'h eo evit bezañ anvet broadelour? A c'hell bezañ. D'am soñj e c'hall ar strollad-se kaout un emzalc'h broadelour, met peurvuiañ n'en devez ket. Er Wikipedia gallek ez eus tud a laka da vroadelourien kement den a ra gant ar gerioù Breizh, Breizhad, brezhoneg. Penaos en em lec'hiomp-ni er c'heñver-se? Me 'lar n'eo ket trawalc'h.\nn'eo ket un afer sav-poentoù. kinniget e vez politikerezh UDB herveze o-unan. pep hini a raio he/e soñj. ar rummata a zo un afer all: aezetoc'h eo rummata pep tra a denn mui-pe-vui d'ar vroadelouriezh en ur rummad nemetañ broadelouriezh kentoc'h evit sevel meur a rummad, da skwer brizhvroadelouriezh, rannvroelouriezh, damrannvroelouriezh, brizhrannbarzhouriezh pe me 'oar me...\nN'on ket er strollad-se ivez. Ne zifennin ket anezhañ ivez. Met klask a rin displegañ savpoent ar strollad (a zo kemmet a-hed ar bloavezhioù abaoe Breizh Trevadenn) gwellañ ma c'hallin.\njustamant.. setu ar pezh a rankfer ober atav.\nA-hend-all n'on ket nec'het e vije graet ur broadelour ac'hanon. Nemet goulenn a rin ouzh an hini a raio war beseurt diazez e ra an anv-se ac'hanon.\npa vez kaoz eus an traoù pesronel eo an afer all, met pelec'h eo bet komz er opennad-mañ eus kredennoù hini pe hini?\nDaoust ha difenn ar brezhoneg ha bezañ broadelour a zo daou dra heñvel?\nur goulenn dedennus-tre, met e peseurt mod e tenn d'ar pennad diwar-benn an UDB. trawalc'h e vefe dezhe disklêriañ int bropadelourion evit bezañ renket er rummad-se. betek-hen n'em eus kavet lec'h e ebt ma vez lâret en un doare resis ha sklaer ha ma vefe an dud a-du gantañ penn-da-benn petra eo ar vroadelouriezh.\nKrediñ a ra din gouzout petra e vo ar respont, met mat eo lakaat an traoù sklaer. Evit o implij evel just. Rak ma n'eo ket ni a ra, re all a raio moarvat. Ober a reont dija.\nRet eo soñjal ivez e vo ret skrivañ ar pennad broadelouriezh. Bianchi-Bihan 4 Ebr 2006 da 08:26 (UTC)\nya, ret e vefe sevel ar pennad-se. sur mat e tisplijo kazi pep tra da bep hini, o kregiñ gant an termendaurezh hg oc'h achuiñ gant ar sav-poentoù politikel...\nNeal 4 Ebr 2006 da 08:58 (UTC)\nAdtapet diwar « https://br.wikipedia.org/w/index.php?title=Kaozeal:Unvaniezh_Demokratel_Breizh&oldid=44745 »\nKemmoù diwezhañ degaset d'ar bajenn-mañ d'an 4 Ebr 2006, da 08:58.


Dubniom - Wikipedia\nUn elfenn gimiek eo an dubniom ; Db eo e arouez kimiek, 105 e niver atomek ha 268 e dolz atomek.\nRutherfordiom – Dubniom – Seaborgiom\nNiver atomek 105\nDasparzh an elektronoù : 2, 8, 18, 32, 32, 11, 2\nNiver oksidadur +5\nGremmoù ionadur 1 : 656 kJ/mol\n2 : 1 350 kJ/mol\n3 : 2 230 kJ/mol\nSkin atomek 139 pm (brasjedet)\nSkin kenamsav 149 pm (brasjedet)\nDouester (≈20°C) 29 g/cm3 (brasjedet)\nTredanharzusted (stlenn ebet) nΩ•m (e 20°C)\nKevanaozet eo bet an dubniom, n'er c'haver ket en natur betek-gouzout. Un elfenn skinoberiek eo.\nEnsavadur Unvanet an Enklaskoù Nukleel (ruseg : Объединённый институт ядерных исследований, ОИЯИ) e Dubna a embannas e 1968 en doa dizoloet an elfenn 105. E 1970 e voe kenaozet an elfenn-se gant Skol-veur Kalifornia e Berkeley, Stadoù-Unanet Amerika.\nA-c'houde e gavadenn e kinnigas ar skipailh soviedel an anv nilsbohrium (Ns) evit an elfenn nevez, en enor d'ar fizikour danat Nils Bohr ; diouzh o zu e kinnigas an Amerikaned an anv hahnium en enor d'ar c'himiour alaman Otto Hahn. An anv diwezhañ-se a voe implijet en SUA hag en Europa ar C'hornôg, tra ma reas URSS hag Europa ar Reter gant nilsbohrium.\nPa ne c'halle ket an traoù padout evel-se e tivizas an International Union of Pure and Applied Chemistry (IUPAC) reiñ an anv unnilpentium (Unp) d'an elfenn nevez, da c'hortoz. E 1994 e kinnigas joliotium (Jl) en enor d'ar fizikour gall Frédéric Joliot-Curie (Priz Nobel 1935) ; siwazh, kinniget e oa bet an anv-se c'hoazh gant Soviediz evit an elfenn 102, a zo un aktinid anvet nobeliom 102Nb bremañ. Dre ma oa bet asantet meur a wezh da ginnigoù Berkeley (Amerikiom 95Am, Berkeliom 97Bk ha Kaliforniom 98Cf) e tivizas an IUPAC enoriñ Soviediz ha labourva Dubna gant an anv dubniom evit an elfenn : 105Db.\nDre arnodadennoù ez eo bet prouet ez eo an dubniom kar pounneroc'h tostañ an tantalom ; n'eus ket bet tro da dermeniñ holl berzhioù 105Db, ker berr eo e vuhez, hogen betek-gouzout ez int damheñvel ouzh re strollad 5 an daolenn drovezhiek.\nDen ne oar evit ar mare.\nDubniom-260 eo an izotop a voe dizoloet e Dubna e 1970. Pemzek izotop zo bet kavet en holl, eus 256Db betek 270Db.\nDubniom-268 (268Db) eo an izotop stabilañ a anavezer ; war-dro 28 eurvezh eo e hanter-vuhez.\n↑ War-dro 125 km en norzh da Voskov emañ Dubna. Un Наукоград, naukograd, "Kêr ar Skiantoù" eo ez-ofisiel.\nAdtapet diwar « https://br.wikipedia.org/w/index.php?title=Dubniom&oldid=1904795 »\nDernière modification le 12 Mez 2021, à 11:34\nKemmoù diwezhañ degaset d'ar bajenn-mañ d'an 12 Mez 2021, da 11:34.


viruzenn | ur blog eo …\nPublié le 15/11/2014 par Yann-Ber\nC’hwegont vloaz war-lerc’h ar brezel kornogat a reuzias ar bed edo skiantourion a bep seurt o stourm da ziwall gweledva kenedus ar ganol meurdezus he flatanennoù. Ul linenn freskijenn a-hed ur vro goret gant an heol a vourre an douristed gantañ, touristed klet en o hañviñ, maget mat ha kramennet, dien ar pod.\nEn o diskiantegezh an dud eürus-se o doa kaset ar c’hleñved a-hed ar ganol dre c’hloazañ gwrizioù ar gwez bewech ma touarent en o disheol brokus.\nEus porzh keoded ramzel ar Mor Kreizdouarek e oa emledet d’an holl platanennoù ar viruzenn degaset eus Amerika skoachet e plankennoù ar c’hefioù marc’hadourezh.\nN’o doa an dud a zoare taolet evezh ebet ouzh ar reuz, nemet pa dizhas o gwez meurdezus.\nPezh na ouient ket ha ne oant ket chalet gantañ ez eo e oa deroù ur brezel ramzel.\nAmkan ar brezel-se, renet gant ar bev ouzh follentez an dud, a oa distruj kement plantenn a greske en Europa.\nAn arsailh kent a zeue eus Amerika.\nNe voe ket pell war-lerc’h an eil lankad, donedigezh amprevaned deuet eus Afrika ar wech-mañ. Ar re-se, soutil ha didrouz a aloube ar c’hoadeier. Flemmañ a raent an dud, gwir eo, hogen o argad a oa e lec’h all. Dre o monedoneoù etre ar struj ma skoachent hag an dud a emvagent warno, ha dre o niver, e kasent ar viruzenn eus ar platanenn d’an holl spesadoù all eus ar struzh europat.\nDen ne oa bet avat da glask ar viruzenn war spesadoù na zioreent ket ar c’hleñved. Kaer e choment da welout, azon ebet warno eus ur c’hleñved da zont.\nAn trede argad a voe degaset gant amprevaned o tont eus Azia, bepred war-bouez al listri, bepred o heuliañ chadenn helvus ar marc’hadourezhioù diazezet war sujidigezh pobladoù ar bed.\nAmprevaned Azia o deus treuzfurmet ar viruzenn a dagas a daol trumm an holl spesadoù ma oa chomet kousket, kement ar gwez hag ar plant all ha distrujet o deus an amprevaned all o dije gallet lakaat un harzh dezho ha da amprevaned an eil lankad.\nUn nebeut bloavezhiadoù hag e oa steuziet ar struzh en Europa a-bezh.\nDa gentañ e lakaas da greskiñ feur mervel an dud paourañ dre ziouer a voued, ha da heul e tevoudas brezelioù gwadek etre ar Stadoù europat oc’h adskoulmañ gant an hengoun brezelgar evit d’ar renkadoù-ren dileizhañ ar c’hudennoù ha mirout o galloud.\nEn un nebeut degadoù e tigreskas trumm poblañs Europa.\nNe voe skoazell ebet o tont eus peurrest ar bed. Ar pobladoù arall na soursie ket ganto renerion Europa a dennas korvo eus an enkadenn evit skarzhañ ar c’hoskor politikel hag armerzhel a oa bet staliet eno evit brasañ gounid armerzh hollc’halloudek kornogiz. Ar skoaziadoù kornogat a yeas da hesk.\nAr saviad a roas tro d’ar pobladoù arall da adframmañ o armerzh e doare da vagañ o foblañs ha da sevel gweriniezhoù lec’hel a vaste kalz gwelloc’h d’o ezhommoù.\nAn dienez hag ar c’hleñvedoù red a zigreskas buan er broioù-se ur wech torret chadennoù o c’horvoerezh.\nRed ar marc’hadourezhioù o vont bepred davit ar bed kornogat ne oa ket bet ledet d’ o ziriadoù amveziadoù an distruj.\nEn Amerika e kouezhas buan live an armerzh diazezet war vevezadur ar bed kornogat. Ar pobladoù a orin amerikan, afrikan, aziat, a skoulmas liammoù gant ar gweriniezhoù nevez dieubet.\nEn ur ober tri c’hantved e voe kavet gant skiant ar gweriniezhoù nevez diskoulmoù d’an dienez er bed a-bezh.\nDre ma ergerzhent tachennoù nevez eus ar skiantoù, dre an amkanioù hag ar palioù diforc’h o doa, e kavent pezh a oa bet divarrek da gavout ar bed kornogat kozh.\nAr pare da varv ar struzh en Europa a voe frouezh labour skiantourion pezh a oa bet anvet gwechall ar bed isdiorreet, an trede bed, na soñje ket helv, meurded, goar, hogen buhezañ kempouez ha speredek an denelezh.\nAr pezh a chome eus poblañsoù Europa a zegemeras laouen ar stuzegezh nevez.\nAr re eus izili ar metoù ren kozh a oa chomet bev a voe bodet en ur mirva war un tiriad lec’hiet er pezh a oa bet an impalaeriezh sinaat.\nDic’hallus e oa bet dezho en em voaziañ ouzh ar stuzegezh nevez.


Τα 10 καλύτερα ξενοδοχεία κοντά σε: Sestroetskiy Rubezh\nΤα καλύτερα ξενοδοχεία κοντά σε: Sestroetskiy Rubezh, Sestroretsk\nPrimorskoye hwy, 37km, Sestroretsk, Αγία Πετρούπολη 197706, Ρωσία\nSestroetskiy Rubezh: Διαβάστε κριτικές\n420 από 3.646 καταλύματα ταιριάζουν με τα φίλτρα που έχετε επιλέξει. Απαλοιφή όλων των φίλτρων\nΦίλτροΣε οποιαδήποτε απόσταση από: Sestroetskiy Rubezh\n1,6 χλμ. από Sestroetskiy Rubezh\n7,2 χλμ. από Sestroetskiy Rubezh\n8,1 χλμ. από Sestroetskiy Rubezh\n8,2 χλμ. από Sestroetskiy Rubezh\n8,5 χλμ. από Sestroetskiy Rubezh\n8,3 χλμ. από Sestroetskiy Rubezh\n8,6 χλμ. από Sestroetskiy Rubezh\n15,7 χλμ. από Sestroetskiy Rubezh\n17,2 χλμ. από Sestroetskiy Rubezh\n29,4 χλμ. από Sestroetskiy Rubezh\n29,1 χλμ. από Sestroetskiy Rubezh\n18,6 χλμ. από Sestroetskiy Rubezh\n19,4 χλμ. από Sestroetskiy Rubezh\n27,5 χλμ. από Sestroetskiy Rubezh\n29,3 χλμ. από Sestroetskiy Rubezh\n19,7 χλμ. από Sestroetskiy Rubezh\n29,2 χλμ. από Sestroetskiy Rubezh\n27,3 χλμ. από Sestroetskiy Rubezh\n20,0 χλμ. από Sestroetskiy Rubezh\n20,6 χλμ. από Sestroetskiy Rubezh\n27,7 χλμ. από Sestroetskiy Rubezh


Redadeg 2016 : Evit an trede gwech ABP war an hent evit ar brezhoneg !\nAr redadeg 2016 evit hor yezh.\nPublié le 6/05/16 2:58 -- mis à jour le 00/00/00 00:00\nEvit an trede gwech diouzh renk, Philippe Argouarch, saver ABP, a gemeras perzh d'ar redadeg. E redas ar km 1.352 e-kreiz an noz-mañ, e kreizig-kreiz ar Vro vigoudenn etre Landudeg ha Plogastell Sant-Jermen.\nUr redadeg a-eilek eo « ar Redadeg », savet e 2008 hag a vez redet bep eil bloaz. Ur gouel a-dreuz Breizh eo hag a vod an dud deiz ha noz, hep ehan rak arouez vev treuzkas ar brezhoneg eo a rummad da rummad, a vro da vro, ur yezh yac’h, oberiant ha gant startijenn ! Evit skoazellañ raktresoù evit ar brezhoneg e vez gwerzhet ar c’hilometradoù d’an dougerien.\nDegouezho ar Redadeg warc'hoazh, d'ar sadorn 7 a viz Mae e Locoal-Mendon adalek 4 e 30 goude merenn.\nKinig a ra Nantes Multimédia keleir breizhek e Naoned hag e Liger-Atlantel.


c'hellen - Wikeriadur\nEus gellen gant ur c'hemmadur dre vlotaat (g > c'h)\ndre vlotaat c'hellen\nFurm kemmet ar verb gellout e kentañ gour unan an amdremened, en doare-disklêriañ\na) E-lec'h ma oan du-hont, e c'hellen bevañ en ul lochenn-bri, e-kreiz an natur. — (Aleksandr Soljenitsyn, lakaet e brezhoneg gant Ernest ar Barzhig, Ti Vatriona, Al Liamm, 1976, p. 13.)\nb) Evel kustum e oa ganin ma zroc'herez : krog oa an dud da zistreiñ d'ar gêr, be' c'hellen bezañ gwelet, kustum oant da welout ac'hanon evel-se, o tiskoultrañ, o tivroñsañ, o tizeliaouañ. — (Pêr Denez, Glas evel daoulagad c'hlas na oant ket ma re, Al Liamm, 1979, p. 89.)\na) [...]; koulskoude em boa doan leiz va c'halon, ha ma klevac'h ac'hanoun oc'h hirvoudi hag o ouela evel a rean, e oa dre na c'hellen ket distrei da welet va c'hoar. — (G. MILIN, Gwechall-goz e oa..., Kemper, 1924, p. 11.)\na) KLITEMNESTRA. — Noz ha deiz, koulz eo lavarout, am boa steuet hon irienn penn-da-benn ha dre ar munut ha dre-se n' hellen ket c'hwitañ war va c'hildro. — (Jarl Priel, Nag a Wad, Al Liamm niv. 112, Gwengolo-Here 1965, p. 303.)\nb) A varc'heg gwar, re ho karen, chom lomañ pelloc'h ne c'hellen. — (Herve Seubil gKernaudour, Keridwal, Al Liamm, 2016, p. ?.)\na) Kozh on bremañ, met pa c'hellen e Sant-Pabu, pakañ en ur c'hraou ur banne laezh-livrizh e vezen kalz laouenoc'h eget gant ur banne gwin ! — (Mab an Dig, Rondel Goz Sandrione, Bleun-Brug, niv. 96, Genver-C'hwevrer 1957, p. 9.)\n↑ Skrivet 'hellen a-wechoù.\nAdtapet diwar « https://br.wiktionary.org/w/index.php?title=c%27hellen&oldid=269140 »\nKemmoù diwezhañ degaset d'ar bajenn-mañ d'an 1 Mae 2018, da 08:16.


Stumm eus an 10 Eos 2012 da 23:24\n123 okted ouzhpennet , 9 bloaz zo\nStumm eus an 10 Eos 2012 da 23:21 (kemmañ)\n(→Studiadennoù a-zivout buhez hag oberennoù Jakez Kerrien)\nStumm eus an 10 Eos 2012 da 23:24 (kemmañ) (dizober)\nAr romant-se eo pennoberenn Jakez Kerrien. Honnezh zo ul levr berr a-walc'h, marzhus ha fentus war un dro, levezonet gant endro ar skrivagner : hini e vloavezhioù-skol ha hini e yaouankiz e bro-Leon. Ennañ e kaver mojennoù vreizhat ha menegoù eus ar sevenadur hollvedel. Se zo ur romant a faltazi ("un danevell varzhus" hervez soñj [[Abeozen]]) e-men e kaver levezon lennadennoù ar skrivagner evel Dante pe prederourion a vro-C'hres, reoù an Akademiezh, lakaet asambles gant gerioù eeun yezh ar beizanted hag al levezon kristen. Ur meni romant-deskiñ eo, a-ouenn gant romantoù kevrinus ar skol romantik, skrivet en ur yezh "c'hwek ha pinvidik" hervez [[Fañch Morvannou]].\nEmbannet eo bet, a-dammoù, trizek tamm anezhi, e-barzh ''Le courrier du Finistère'' (1925-1926) ha peuzgoude e-barzh ''Gwalarn'' (1926) hag adembannet gant [[Emgleo Breiz]] (1957, 1995). Ur romant berr an hini eo, skrivet e Roma, p'edo Jakez Kerrien war ar studi en ur skol renet gant ar Jezuisted. Evit kantvet deiz-ha-bloaz Jakez Kerrien e voe embannet ''Ar Roc'h Toull'' en un doare divyezhek, gant an destenn e galleg.\nSe zo ur romant a faltazi ("un danevell varzhus" hervez soñj [[Abeozen]]) e-men e kaver levezon lennadennoù ar skrivagner evel Dante pe prederourion a vro-C'hres, reoù an Akademiezh, lakaet asambles gant gerioù eeun yezh ar beizanted hag al levezon kristen. Ur meni romant-deskiñ eo, a-ouenn gant romantoù kevrinus ar skol romantik, skrivet en ur yezh "c'hwek ha pinvidik" hervez [[Fañch Morvannou]].\nAdtapet diwar « https://br.wikipedia.org/wiki/Dibar:MobileDiff/1301467 »


Publié le 13/07/21 16:53 -- mis à jour le 13/07/21 16:53\nN’eo ket evit he zeod / Wedding planner\nSevel euredoù e brezhoneg : bravañ micher 'zo war an douar !Réalisation : Brezhoweb(299 vues)\nFlapakarr rann 21, Brezhoweb.\nN’eo ket aes ar gaozeadenn etre YB hag he fratikez. Deskiñ a ra ar plac’h yaouank yezh ar vro ha daoust ma n’eo ket en he bleud gant ar brezhoneg c’hoazh e striv evit bezañ komprenet. C’hoant-bras he deus da vont war-raok.\nSevel eureudoù e brezhoneg : bravañ micher 'zo war an douar ! Setu rann nevez-flamm an heuliadenn Flapakarr , kenbroduet gant Brezhoweb.\nFlapakarr 'zo un arload kenweturiñ nevez en he mod da vont en-dro rak implijout a ra ar brezhoneg. Kavet he deus buan implijerien e-leizh. Beajourien daonet eo ar Vretoned, hag ar vrezhonegerien ivez !\nKalz a hent a vez foetet gant Yan-Baol. Fellout a ra dezhañ e vefe graet « YB » (YeBe) anezhañ. Un embregerezh vihan zo bet savet gantañ evit sevel produioù kened gant bezhin. Nevez zo en deus kinniget e servijoù war arload Flapakarr. Kontant eo Yann-Baol (YB) d’en em gavout gant tud nevez a-drugarez d'an arload kenweturiñ "Flapakarr".\nSellet ouzh hol lrannoù Flapakarr :\nYoun Brenn : un doare da selaou brezhoneg ar vro ha da c'hoarzhin par Kerne Multimédia le 24/07/2021\nLe mytho de l'emsav, nouvel épisode de la série bretonne Flapakarr par BREZHOWEB le 16/07/2021\nGOUEL BROADEL AR BREZHONEG : les amoureux de la langue bretonne pourront se retrouver les 2 et 3 juillet 2021 ! par La rédaction le 12/06/2021\nFlapakarr, la nouvelle série comique de Brezhoweb par BREZHOWEB le 03/05/2021


Memphis, Tennessee zo ur ganaouenn saoznek gant ar c'haner ha sonaozer stadunanat Chuck Berry e 1959. Embannet e oa bet war ur bladenn vihan, e ti Chess Records, e Chicago. Kanet eo bet gant meur a hini abaoe, hag e meur a yezh.\nE Breizh-Veur e savas da #6 er chartoù e 1963; doare ar Saozon Dave Berry and the Cruisers a savas da niverenn gentañ er UK Top 20. Doare Johnny Rivers e 1964 a savas da #2 e SUA.\nUr paotr zo o klask pellgomz d'ur plac'h anvet Marie;\nE 1964 e savas Chuck Berry ur ganaouenn all, anvet Little Marie, evel single da gentañ, ha goude en e albom St. Louis to Liverpool.\nThe Who (pa oant anvet The High Numbers), Hasil Adkins, Paul Anka, Count Basie, John Cale, Lado Leskovar, Riblja Čorba, Don Covay, an Dave Clark Five, Bo Diddley, Faces, Lester Flatt & Earl Scruggs, Fotheringay, Al Green, the Hollies, Jan and Dean, Tom Jones, Sammy Kershaw, Fred Knoblock, Jerry Lee Lewis, Led Zeppelin, Lonnie Mack, Mother McCree's Uptown Jug Champions (a predecessor of Grateful Dead), Mrs. Miller, Roy Orbison, Buck Owens, Elvis Presley, Johnny Rivers, the Rolling Stones, Del Shannon, Silicon Teens, Wayne Fontana & the Mindbenders, the Statler Brothers, Izzy Stradlin, Rod Stewart, Gene Summers, George Thorogood, Ernest Tubb, Conway Twitty, the Ventures, Zippy Kid, Danny and the Fat Boys (Danny Gatton), Hank Williams Jr., Faron Young, Toby Keith en albom Clancy's Tavern (Deluxe Edition), hag an Iwerzhonadez Eleanor McEvoy en hec'h albom "Stuff".\nLakaet e oa bet galleg ha kanet gant Eddy Mitchell ha Danyel Gérard.\nAdtapet diwar « https://br.wikipedia.org/w/index.php?title=Memphis,_Tennessee&oldid=1822841 »\nKanaouennoù Chuck Berry


Denis Diderot e 1767\nDenis Diderot, ganet d'ar 5 a viz Here 1713 e Langres ha marvet d'an 31 a viz Gouhere 1784 e Pariz, a oa ur skrivagner, prederour, holloueziadurour gall eus luskad ar Sklêrijennoù, romantour, dramaour, barzh, buruteller arzel ha lennegel, troour.\nDiderot zo brudet evit bezañ un den barrek ha desket-bras. Deuet eo a-benn da zegas nevezintioù e meur a dachenn lennegel. Diazezet en deus an drama bourc'hiz evit ar c'hoariva, a-fed romant e tegaso nevezinti gant Jacques le fataliste et son maître. Ijinet en doa ar burutellerezh dre e Saloñsoù ha bez e voe unan eus skrivagnerien brudetañ an Encyclopédie. A-fed prederouriezh ivez, Diderot zo dibar p'en deus degaset danvez prederiañ d'al lenner e-serr kenteliañ anezhañ en ur sistem prederiañ reut. Kentañ gerioù al levr Pensées sur l'interprétation de la nature (2vet embannadur, 1754) zo :\nAdtapet diwar « https://br.wikipedia.org/w/index.php?title=Denis_Diderot&oldid=1895319 »\nKemmoù diwezhañ degaset d'ar bajenn-mañ d'an 16 C'hwe 2021, da 16:37.


Nation Red - Wikipedia\n23 a viz Eost 2009\nC'hoari video shooter\nUr strollad zombied.\nNation Red zo ur c'hoari video dreistbevañ a-enep zombied embannet d'an 23 a viz Eost 2009 war Microsoft Windows ha sevenet gant ar studio Diezelpower Studios.\n17 a viz Eost 1977. Strolladoù bihan zombied a zeu war-wel er Stadoù-Unanet Amerika (er Midwest). Dre ma ne oa ket posubl dezho implij ostilhoù, nag armoù e voe aes a-walc'h da vountañ warno betek an dezerzh. Strolladoù stourm a zo savet gant ar vro a-benn lazhadegañ ar zombied hag a chomfe, goude c'hwec'h sizhun ez eo diskleriet gant ar Stad ez eo riset an aloubadeg zombi.\nHiziv-an-deiz. 30 vloaz goude an aloubadeg ur blenier kirri-samm a vlein dre ur strollad ramzel zombied en Arizona. Dont a ra a-benn da bellmgomz d'an archerien evit laret dezho ez eo posubl d'ar zombied implij armoù a-raok ma vefe troc'het ar gaoz. Deuet eo ar zombied en-dro ha dezho eo bremañ da chaseal Mab-Den.\nLec'hienn ofisiel Nation Red\nAdtapet diwar « https://br.wikipedia.org/w/index.php?title=Nation_Red&oldid=1764779 »


Abereiddi - Wikipedia\nAn aod en Abereiddi.\nAbereiddi (skrivet Abereiddy e saozneg) zo ur gêriadenn vihan e kornôg Sir Benfro. Emañ en arvor, e gwasked beg-douar Penclegyr, hanter-hent etre Tyddewi hag Abergwaun.\nTremen a ra Gwenodenn Arvor Sir Benfro a-hed an aod. Gwelet a reer aspadennoù eus ar porzhig a veze implijet gwechall da gas kuit ar mein-glas eztennet er vro, a-raok ma vefent kaset dre borzhig Porth-gain, pelloc'hik en hanternoz.\nAdtapet diwar « https://br.wikipedia.org/w/index.php?title=Abereiddi&oldid=1646281 »\nKemmoù diwezhañ degaset d'ar bajenn-mañ d'an 23 Mae 2015, da 09:57.


Saison culturelle - LENN AN ELERC’H\nBARREZH VEUR KIEV\nMa’z eus ur varrezh anavezet er bed a-bezh ez eo “Lenn an Elerc’h”. E « Lenn an Elerc’h », krouet evit ar wech kentañ er Bolchoi, e konter istor ar priñs Siegfried hag Odette, a zo kondaonet d’en em dreuzfurmiñ en un alarc’h kerkent ha ma tarzh an deiz. Ne c’hall ar plac’h yaouank en em dennañ a-zindan gazel-ge nemet ma timez. Ar sorser kirrek d’ar strobinell-se, koulskoude, a ginnig e verc’h dezhañ, heñvel-pakret ouzh Odette, d’ar priñs, hag a anzavas e garantez dezhi. Dre m’en deus diskuliet e santimantoù d’an den fall, Siefried a gondaon an hini karet gantañ da viken.\nDen ebet ne c’hall chom diseblant dirak an arvest kinniget gant 35 dañser Barrezh Veur Kiev. Dont a ra izili ar varrezh-se eus skolioù gwellañ Ukraina. Gant kaerder ha kalite o arvestoù hag o brud e vezont kaset war leurennoù eus ar bed a-bezh.\nUn teuzar eo an arvest-se evit an holl dud a blij an dañs dezho, ur sinfonienn fromus ha meurdezus, ur bennoberenn glasel !\nPad : 2e30 (ehan-c’hoari e-barzh).\nPK : 25 € / PD : 27 € / PL : 30 €\nKensevenet gant al Leurenn Glenmor, NP Spectacles


Thessalia - Wikipedia\n(Adkaset eus Tessalia)\nThessalia, Θεσσαλία, Thessalía hag e rannyezh Thessalia : Πετθαλία, Petthalia, zo anv un unvez velestradurel eus Bro-Hellaz hag ur vro hengounel zo anezhi abaoe an Henamzer. A-raok Oadvezh teñval Henc'hres e veze graet "Aiolia" eus Thessalia, ha meneget eo dindan ananv-se en Odysseia Homeros.\nSede pelec'h emañ Thessalia en Hellaz\nThessalia a zeuas da vezañ ul lodenn eus Bro-C'hres a-vremañ e 1881, goude pevar c'hantved hanter dindan an Impalaeriezh Otoman. Abaoe 1987 ez a d'ober unan eus 13 perifalia ar vro ha rannet eo (abaoe adreizhadenn Kallikratis 2010) e 5 unanenn beriferael ha 25 kumun. Emañ kêr-benn ar vro e Larissa. Emañ Thessalia e-kreiz Bro-C'hres ha stok ouzh Makedonia en norzh, Epeiros er c'hornôg, kreiz Hellaz er su hag an Enezvor er reter. Emañ an inizi Sporades e Thessalia ivez.\nBro an hudourion e oa Thessalia hervez an Ilias.\nPevar nomos zo hiziv e Thessalia :\nMagnesia, pe Magnisia en gresianeg a hiziv\nAdtapet diwar « https://br.wikipedia.org/w/index.php?title=Thessalia&oldid=1763473 »\nDernière modification le 16 Eos 2017, à 19:03\nKemmoù diwezhañ degaset d'ar bajenn-mañ d'an 16 Eos 2017, da 19:03.


Anna Tregidi | Daskor\nEus an draonienn, an avel a bigne a-gaouadoù dre an hent don betek Kerunkun, hag a groze er gwez ivin a waskede war an dorgenn ti Berc’hed Tregidi.\nBerc’hed Tregidi a baskas an aval-douar diwezhañ d’he c’hazh louet, a oa o rodal hag o viaoual en he c’hichen, hag a leunias a zour ar gastelodenn grammennet. Ne oa ket en imor da adc’hwezhañ an tan na da skaotañ, en noz-se. Sellout a rae ouzh un etev-tan o vervel hag oc’h adkregiñ tro-ha-tro gant ar c’haouadoù avel o tiskenn dre ar siminal, hag e selaoue. Hogen, ne selaoue ket an avel o yudal er gwez ivin pe o roc’hal er siminal, hag ingal oa dezhi gwelout an tan o vervel goustad war an oaled. N’edo ket he soñj e Kerunkun ; en he merc’h Anna ne lavaran ket.\n– Deuit tre ! emezi, pa glevas e voe skoet war werenn ar prenestr.\n– Noz vat, moereb ! emezo, laouen.\n– Noz vat ! Ne oan ket ouzh ho kortoz henozh, gant ur seurt amzer fall.\n– O, moereb, eme an nizez, yac’h ’omp dre c’hras Doue, hag an amzer fall ne ra ket aon dimp. Ken buan avat, ne vijemp ket deut, pe gentoc’h, n’hor bije ket gallet dont. Uheloc’hik, du-se, e red an dour en hent evel ur stêr. Ret eo bet dimp dont a-dreuz prad ar stivell, hag eno Jobig a zo bet darbet dezhañ bezañ sebeliet el lagenn.\n– Betek va c’hof-kar, moereb, on aet e-kreiz ar flipous.\n– Paourkaezh Jobig ! Diwall da gouezhañ klañv en ur bakañ yenijenn gant an amzer galet-se.\n– Eurüsamant Jobig a zo kalet ivez ouzh ar c’hleñved, eme e c’hoar. Nemet furoc’h e vefe dezhañ, memes tra, diwiskañ e loeroù ha tommañ e dreid ouzh an tan.\n– Un tan dister, va bugaligoù. Me a zo o vont da adc’hwezhañ anezhañ ha d’ober un tantad gant treujennoù lann.\n– Ne dalvez ket ar buan, moereb, Jobig a dommo brav-tre e dreid hag a sec’ho e loeroù ouzh mein klouar an oaled. Gouzout a rit, Jobig n’eo ket kizidik.\n– Gwell a se !… gwell a se !… ha chañs dezhañ da chom atav yac’h… Kement all a dud klañv a zo war an douar !\n– D’an nebeutañ, moereb, c’hwi n’oc’h ket gwall-glañv hag ho pistigoù hag ho remm a dremeno pa dremeno ar goañv.\n– Emichañs e tremenint pa zeuio an amzer gaer ? Nemet Anna an hini eo a zo kouezhet klañv !…\n– Ya, Anna a zo klañv, ha marteze gwall-glañv. Ul lizher am eus bet, daou zevezh zo, digant ur vignonez dezhi evit degas din ar c’heloù. C’hoant am boa skrivañ da Anna diouzhtu ha lavarout dezhi dont d’ar gêr, nemet, dalc’het gant ar remm, ne oan ket evit mont d’ho kavout da Bennavern. Eürusamant, en abardaez-mañ ’on diskennet betek ar vengleuz vras hag on degouezhet gant ho mamm a oa eno o kannañ. Lavarout a ris dezhi em boa ezhomm skrivañ ul lizher. Diaes avat e kaven reiñ da c’houzout d’ar c’hannerezed all da biv ha da belec’h.\n– Anna an hini a zo klañv !… a lavaras an nizez.\n– Siwazh !\n– Anna, va brasañ kamaladez !\n– O ! ya, Anna a oa ur verc’h vat ! Hag he doa ur galon ken tener !\n– Gwall-glañv eo, moereb ?\n– Ne oar ket unan. Ne oa ket displeget war al lizher. Aon am eus evelato… Kement all a gleñvedoù a zo en amzer hiziv er c’hêrioù bras ! Hag hi aet eus ar gêr, un nebeut bloavezhioù zo, ken yac’h ha ken livrin !\n– Petra ’vo lakaet dezhi, moereb ?\n– Va merc’hig, c’hwi ’oar kenkoulz ha me. Livirit dezhi dont d’ar gêr diouzhtu. Petra ’vo lakaet dezhi c’hoazh, peogwir en em gavo dizale en-dro ?… Eo, un dra ouzhpenn. C’hwi ’oar moarvat pegement e koust an tren ?…\n– Emichañs ne gousto ket muioc’h, emezi war he fouez.\nSkrivet e oa al lizher. Ar plac’h yaouank hag he breurig o doa kemeret en-dro hent Pennavern. An noz a oa teñval hag en hent don a ziskenn betek ar mengleuzioù ne wele ket unan ur berad. Ne c’hoarzhent mui evel p’edont o tont da Gerunkun. Nizez Verc’hed a oa bet doaniet gant ar c’heloù fall. Kerzhout a rae, aonik ha dilavar, he dorn krog e dorn he breur. D’an disterañ trouz tost dezhi, en hent pe war ar c’hleuz gant ar bountadoù avel, e rae ul lamm he c’halon hag e krene evel ma kleve sinadoù… En draonienn, ur sklêrijennig a zaskrene war dour morlivet ar vengleuz vras gant al loar o parañ etre div goumoulenn. Ur vilzig* a nijas diouzh an halegoù gant ur c’hwitelladenn skiltr, hag a bignas er c’hoad ! He skeud a dremenas war an dour sklêrijennet. [ur seurt c'horrigan]\n– Greomp tro ! a lavaras ar c’hoar.\nHa kentoc’h eget tremen e-bioù d’ar vengleuz vras evit kemer ar wenodenn e prad ar stivell, e kavas gwelloc’h ober un dro bell dre waremmeier Penn-an-Aod.\n– ’Meus aon ’oc’h gwall-glañv, a lavaras dezhi he mamm. Penaos n’hoc’h eus ket soñjet dont abretoc’h d’ar gêr ?\n– N’on ket klañv, a responte Anna, nemet skuizh marteze.\n– N’oc’h ket klañv ? Siwazh ! N’it ket da lavarout an dra-se, va merc’hig paour ! Kollet eo ho liv hag ho korf a zo aet da relegenn ! Hag ouzhpenn ne rit nemet pasaat.\n– Ar paz a dremeno, mamm.\n– N’em eus ket fiziañs.\n– Pa lavaran deoc’h n’on ket klañv ha ne santan droug ebet.\n– Sur ’oc’h dalc’het en un tu bennak en ho korf.\n– Arsa, mamm.\n– Ret e vefe mont da welout ar medisin, Anna.\n– Bet ’on ouzh e welout e Pariz.\n– Ha petra en deus lavaret deoc’h ?\n– Lavaret en deus din ne oan ket klañv, nemet skuizh ha dinerzhet, hag em boa ezhomm repoziñ.\n– Hennezh n’oa ket neuze ur medisin mat.\n– Hennezh, mamm, a zo ur medisin bras.\n– Ar vedisined vras, va merc’h, ne sellont ket spis ouzh kleñvedoù ar re baour.\n– Kement-se, mamm, pa lavaran deoc’h n’on ket klañv, hag ar medisin…\n– Pec’hed eo chom hep mont da glask ar medisin.\nAntronoz, goude he darempredoù mintin war-dro an ti, Berc’hed, diboaniet eus he remm, a wiskas he dilhad-sul. Anna, o tivorediñ, a sellas dre werzhidoù he gwele.\n– Da belec’h ez it hiziv, mamm ?\n– Da Gastellin, Anna.\n– Da Gastellin ?\n– Da glask ar medisin.\n– O ! n’it ket, mamm. N’it ket ! N’it ket !… Me ’bareo… Ne fell ket din kaout medisin war va zro. Me a bareo, mamm. N’it ket !…\n– Ar medisin, Anna, a zegaso ar pare buanoc’h.\n– Mamm !… Mamm !…\nLiens transversaux de livre pour Anna Tregidi\n‹ Run heol\nar Goulenn ›